بەکارهێنانی سستمی کیتۆ بۆ ڕزگاربوون لە قەڵەوی و دابەزاندنی کێشی لەش\nبەشێک لە هاوڵاتیانی هەرێمی کوردستان بۆ ڕزگاربوون لە قەڵەوی و دابەزاندنی کێشی لەشیان، ڕوویان لەبەکارهێنانی سستمی خۆراکی کیتۆ کردووە، هەندێک لەوانەی کێشی لەشیان زۆرە، باس لەوەدەکەن سودێکی زۆریان لەو سستمە بینیووە، بەڵام وەک شارەزایانی تەندروستی دەڵێن ئەم رجیمە زیانی تەندروستیشی هەیە.\nبابه‌تی زیاتر Show less\nئایا ڕجیمی کیتۆ بۆ تۆ گونجاوە؟\nبۆ ئەوانەی دەیانەوێت کە کێشی لەشیان داببەزێنن، یەکێک لەو سیستەمە خۆراکیانەی کە لەم ماوەیەدا بانگەشەی زۆری بۆ دەکرێت بریتیە لە کیتۆ. چەند بەکارهێنەرێکی ئەم ڕجیمە (Diet) بە دەنگی ئەمەریکا دەڵێن کە سودێکی زۆریان لێ بینیووە.\nپیادە سادق یەکێکە لە بەکارهێنەرانی کیتۆ لە شاری سلێمانی کە زۆر بە متمانەوە ستایشی سیستەمەکەی کرد. ئەو بە دەنگی ئەمەریکای گوت، "من کێشم ١٤٩ کیلۆ بوو. سێ مانگە کیتۆ ئەکەم و هاتومەتە سەر ١٣٢ کیلۆ. من زۆر گرفتی تەندروستیم هەبوو وەکو زەخت، شەکرە؛ ئەمانەم هەبوو و هیچی نەماوە سوپاس بۆ خودا."\nئایا بەڕاست کیتۆ چییە؟ وە ئایا سەرچاوە پزیشکییە ناسراوەکانی جیهان پشگیری دەکەن؟\nسەرچاوە و مێژووی کیتۆ\nڕجیمی کیتۆ بەشێوەیەکی گشتی پێکدێت لە خواردنی ئەو خۆراکانەی کە ڕێژەی چەوریان زۆرە، پرۆتینیان مام ناوەندە و وزەی کاربۆهایدرەیتیان زۆر کەمە. واتا بەکارهێنەرانی ئەو سیستەمە دەتوانن گۆشت بخۆن، بەڵام بۆ ئارەزومەندانی برنج و نان سیستەمەکە قورسە چونکە ڕێژەی کاربۆهایدرەیتی ئەم خۆراکانە زۆرە.\nبەگوێرەی کتێبخانەی پزیشکی نیشتیمانی ئەمەریکا، کیتۆ ساڵی ١٩٢١ بۆ یەکەم جار لە لایەن دکتۆر ڕەسێل ووڵدەر لە کلینیکی مایۆ بەمەبەستی چارەسەرکردنی گەشکە ((Epilepsy لە منداڵدا بەکارهێندرا. سیستەمەکە لە ساڵانی دواتر گرنگی خۆی لەدەست دا لەگەڵ دۆزینەوەی چارەسەری گاریگەر تر بۆ نەخۆشیەکە.\nسەرهەڵدانەوەی دووبارەی کیتۆ وەک سیستەمێکی دابەزاندنی کێش لەم ساڵانەی دواییدا بوو و دیاردەیەکی نوێیە.\nکیتۆ چۆن کاردەکات؟\nبەگوێرەی کلینیکی مایۆ لە ئەمەریکا، ئەوانەی سیستەمی کیتۆ پەیڕەودەکەن ئەو خواردنانە دەخۆن کە ڕێژەیەکی باش چەوریان هەیە وەکو چەرەزات، کونجی، پەنیر، ماست، ڕۆنەکان و ئەو جۆرە سەوزانەی کە نیشاستەیان کەمە. جگە لەڕێژەیەکی بچوک لە گۆشت، هیلکە و ماسی دوو خواردنی سەرەکی دەبن بۆ بەکارهێنەرانی سیستەمەکە.\nبەکارهێنەرانی کیتۆ بەڕێژەیەکی بەرچاو سەرچاوەکانی کاربۆهایدرەیت کەم دەکەنەوە وەکو برنج، نان، شیرنەمەنی، پاستا و ئەو خواردنانەی نیشاستەیان زۆرە وەکو پەتاتە و گەنمەشامی و پاقلەمەنی و هەندێک میوە.\nجۆرەکانی خواردنەوەش سنوردارن؛ بەکارهێنەر دەتوانێ چا یا قاوەی تاڵ بخواتەوە بەڵام دورکەوێتەوە لە شەربەتی شیرین و بیرە.\nجەیسن ئیوۆڵت، شارەزا لە ڕجیمی خۆراکی لە کلینیکی مایۆ لە ئەمەریکا، بەم شێوەیە چۆنیەتی کارکردنی کیتۆ لەسەر جەستە ڕوندەکاتەوە: کاتێک مرۆڤ ئەو خۆراکانە دەخوات کە ڕێژەی کاربۆهایدرەیتیان زۆرە، وەکو نان و برنج و پاقلەمەنی و هەندێ جۆری سەوزە و میوە، جەستە ئەو کاربۆهایدرەیتانە دەکات بە شەکری گلوکۆز و پاشان خانەکانی جەستەی مرۆڤ ئەم گلوکۆزە دەسوتێنن وەک وزە. بەڵام کاتێک کە کەسێک دەست دەکات بە پەیڕەوکردنی کیتۆ لە ڕێگەی کەمکردنەوەی سەرچاوەکانی کاربۆهایدرەیت، جەستە ناچاردەبێت بە بەکارهێنانی وزیەک کە لە جگەری مرۆڤ سەرچاوە دەگرێ و ناسراوە بە کیتۆن.\nبۆ دروستکردنی کیتۆن، جگەر پشتدەبەستێت بە چەوری (قەڵەوی) لەش لە پرۆسەیەکدا کە پێی دەگوترێ کیتۆسس.\nئایا کیتۆ کێشت دادەبەزێنێت؟\nبەڵێ؛ لێکۆڵینەوەکانی کلینکی مایۆ دەریدەخەن کە سیستەمی کیتۆ دەبێتە هۆی سوتاندی قەڵەوی لەش دوا نزیکی ٢-٣ هەفتە.\nبەگوێرەی کۆمەڵەی نیشتیمانی لیپید لە ئەمریکا، سیستەمێکی رجیمی پشتبەستو بە کەمکردنەوەی ڕێژەی کاربۆهایدرەیت لە ماوەی ٢-٦ مانگ دەتوانێت یارمەتیدەربێت لە دابەزاندنی کێش زیاتر لە سیستەمەکانی تری کێش دابەزاندن.\nبەڵام بەگوێرەی ئاژانسی نیویۆرک تایمز کاریگەری سیستەمەکە بەگوێرەی کات کەمدەبێتەوە.\nکارۆڵ کیرک پاتریک، شارەزا لە زانکۆی هەرێمی ئایدەهۆ، بە ئاژانسەکەی ڕاگەیاندووە، "دوای ١٢ مانگ، سیتەمەکە بەراورد بە رجیمەکانی تر گرنگی لەدەست دەدات ."\nپریا تیو، شارەزا لە ڕێکخستنی سیستەمی خۆراکی، بە ئاژانسی بەریتانی بی بی سی ڕاگەیاندووە کە کیتۆ بۆ هەندێ چارەسەری دەکرێ گونجاو بێت بەڵام بۆ دابەزاندنی کێش لەوەدەچێ باشترین بژاردە نەبێت.\nپریا دەڵێت، "کاربۆهایدرەیت ڕۆڵێکی گرنگیان هەیە لە سیستەمی خۆراکی ئێمە و ئەگەرچی کەمکردنەوەیان ڕەنگە ببێتە هۆی دابەزاندنی کێش، بەڵام کەمکردنەوەیان بۆ ڕێژەیەکی زۆر بژاردەیەکی درێژخایەن نییە."\nبەگوێرەی سکۆڵی پزیشکی لە زانکۆی هارڤارد، رجیمی کیتۆ چەندین مەترسی هەیە بۆسەر بەکارهێنەر و دیارترینینیان لە ئەنجامی زۆری بەکارهێنانی چەوری خەست دەبێت. زانکۆکە دەڵێت کیتۆ پەیوەندی ڕاستەوخۆی هەیە بە بەرزبونەوەی ڕێژەی "چەوری خراپ" یا LDL کۆڵسترۆڵ کە بەسەرچاوەی سەرەکی نەخۆشیەکانی دڵ دادەندرێت.\nزانکۆکە ئەگەری چەند نەخۆشیەکی تری خستۆتە ڕوو کە دیارترینیان بریتین لە:\nنەخۆشی جگەر؛ لە ئەنجامی پاڵەپەستۆ کردن لەسەر ئەم ئەندامەی لەش بۆ ئەوەی زۆرترین ڕێژەی چەوری بەکارببات.\nنەخۆشی گورچیلە؛ بەهۆی ئەوەی خواردنی ڕێژەیەکی زۆری پرۆتین دەبێتە هۆی فشار بۆ ئەم ئەندامەی لەش.\nقەبز بوون؛ چونکە سیستەمی کیتۆ ڕێژەی فایبەر لە لەش کەم دەکاتەوە کە پێویستن بۆ ئەندامانی هەرس و پاشەڕۆ.\nکەمبونەوەی رێژەی ڤیتامین و کانزا؛ بە هۆی ئەوەی کیتۆ سەرچاوەکانی سەوزە و میوە و دانەوێڵە تەسک دەکاتەوە و بەکارهێنەر مەترسی کەمی کانزا و ڤیتامینە پێویستەکانی دەبێت وەکو ماگنیسیۆم، سلێنیەم، فسفۆر، ڤیتامین B و C.\nکاریگەری لەسەر مێشک؛ بەگوێرەی کەیسی مکمانوس، بەڕێوبەری بەشی خۆڕاک لە نەخۆشخانەی براگهام و ژنان، سەر بە زانکۆی هارڤارد، مێشک پێویستی بە شەکر هەیە لەسەرچاوەی تەندروستی کاربۆهایدرەیت بۆ ئەوەی بەباشی چالاکی ئەنجام بدات. کایسی هۆشداری دا، "ئەو ڕجیمانەی ڕێژەی کاربۆهایدرەیتیان کەمە دەبنە هۆی شڵەژان و توڕەیی."\nی مانگی ده ١٩, ٢٠٢١\nدانیشتوانی هەڵەبجە هاوخەمی بۆ کۆچی دوایی کۆڵن پاوڵ دەدەبڕن\nبیروڕای جیاوازی خەڵکی لەسەر نوێنەرانی کورد لە بەغدا\nزیادبوونی کاری دەستی خانمان لە نێو بۆنە و فێستڤاڵەکاندا\nبایکۆتکردنی هەڵبژاردن هێزە کوردیـیەکانی ڕاچڵەکاند\nچاوپـێکەوتن لەگەڵ دەرهێنەر و فیلمساز ئاوات عوسمان\nتاڤگەی قەوالی لە جۆلەمێرگ\nهه‌موو ئه‌ڵقه‌کان نیشـان بده\nبه‌رنامه‌کانی ته‌له‌فیزیۆن نیشـان بده به‌رنامه‌کانی ڕادیۆ نیشـان بده


واشنتن پۆست: ترەمپ توڕەیە، گۆشەگیر بووە و بڕیاریداوە شایستە داراییەکانی پارێزەرەکەشی نەدات\nترەمپ توڕەیە، گۆشەگیر بووە و بڕیاریداوە شایستە داراییەکانی پارێزەرەکەشی نەدات\nهەڵات رێبوار 14:32 January 14 2021\nدۆناڵد ترەمپ، سەرۆکی ئەمەریکا، وێنە: AFP\nرۆژنامەی واشنتن پۆست ئەمڕۆ لە راپۆرتێکدا ئاشکرای کرد، دۆناڵد ترەمپ گۆشەگیر و توڕە بووە، مەیلی تۆڵەکردنەوەی هەیە، بەتایبەتی دوای ئەوەی بووە یەکەم سەرۆک کە دووجار لێکۆڵینەوەی لەگەڵ دەکرێت.\nراوێژکار و یاریدەدەرانی سەرۆکی ئەمەریکا، کە بە مەرجی ئاشکرانەکردنی ناویان قسەیان بۆ رۆژنامەی واشنتن پۆست کردووە، باسیان لەوە کردووە؛ ترەمپ توڕەیە، لەبەرئەوەی کەسە نزیکەکانی بەرگرییەکی بەهێزیان لێنەکرد کاتێک تۆمەتبار کرا بە هاندانی لایەنگرانی بۆ هێرشکردنە سەر باڵەخانەی کاپیتۆڵ، جگە لەوە ترەمپ بڕیاریداوە شایستە داراییەکانی روودی جولیانی، پارێزەری نەدات.\nلەکاتێکدا شەش رۆژ ماوە بۆ کۆتاییهاتنی ماوەی سەرۆکایەتیی دۆناڵد ترەمپ، بازنەی کەسانی نزیکی تەسکتر دەبێتەوە، نووسینگەکانی کۆشکی سپی چۆڵ دەبن و ئەوانەی ماویشن، کەوتوونەتە بەر هێرشەکانی ترەمپەوە.\nسەرۆک زۆر لە پارێزەرەکەی توڕەیە\nپەیوەندیی ترەمپ لەگەڵ پارێزەرەکەی، کە یەکێک بوو لە درێژترین پەیوەنییەکانی خەریکە کۆتایی پێدێت، بەپێی گوتەی ئەوانەی بۆ رۆژنامەکە قسەیان کردووە.\nدوو بەرپرس بە رۆژنامەکەیان گوتووە، ترەمپ بە یاریدەدەرەکانی گوتووە شایستە داراییەکانی روودی جولیانی، پارێزەری نەدەن و، رێکارەکان بگەڕێنرێنەوە بەردەستی خۆی.\nجولیانی لەماوەی رابردوودا، لەبری سەرۆک، دەستی بە گەڕێکی گەڕان کردبوو بۆ ویلایەتە خۆڵەمێشیییەکان، لەپێناو تانەدان لە ئەنجامەکانی هەڵبژاردنەکانی 2020ـی سەرۆکایەتیی ئەمەریکا.\nهەندێک بەرپرس باسیان لەوە کردووە "ترەمپ بەتایبەتی لە بەشێکی هەنگاوەکانی جولیانی نیگەران بوو چونکە داوای کردبوو خەرجیی رۆژانەی لە ماوەی ئەو گەشتەدا، 20 هەزار دۆلار بێت".\nکەس بەرگریی لێ ناکات\nبەگوتەی بەرپرسێکی باڵا، ترەمپ بەتایبەتی دڵتەنگە بەهۆی ئەوەی کەس بەرگری لێناکات لەوانە: کایلی ماکنانی، سکرتێری رۆژنامەوانیی کۆشکی سپی، جارێد کۆشنەر، گەورە راوێژکار و زاوای، لاری کۆدلۆ، راوێژکاری دارایی، رۆبێرت ئۆبرایەن، راوێژکاری ئاسایشی نیشتمانی و مارک میدۆز، گەورەی کارمەندانی کۆشکی سپی.\nبەرپرسە گەورەکەی ئیدارەی ترەمپ، بە مەرجی ناونەهێنانی قسەی کردووە بۆ واشنتن پۆست و دەڵێ "ترەمپ زۆر توڕەیە و کەس لەوێ (لە دەوروبەری) نییە".\nدوایین کەسانی نزیکی ترەمپ\nلیندزی گراهام، ئەندامی کۆماریی ئەنجوومەنی پیران یەکێک بوو لەو کەسە نزیکانەی ترەمپ کە لەو رۆژانەی دواییدا، لەگەڵی هاوڕا نەبووە، بەهۆی ئەوەی ترەمپ هەوڵیدا ئەنجامەکانی هەڵبژاردن هەڵبوەشێنێتەوە، بەڵام گراهام دوو رۆژ پێش ئێستا پەیوەندییەکانی لەگەڵ ترەمپ ئاسایی کردنەوە.\nگراهام سێشەممە، سەردانی تێکساسی کرد و چەند کاتژمێرێک لەگەڵ ترەمپ لەنێو فڕۆکەکەی مایەوە و بەیەکەوە باسیان لە دوایین رۆژەکانی سەرۆکایەتیی ترەمپ کرد.\nبەپێی رۆژنامەکە، ترەمپ داوای لە گراهام کردووە فشار بخاتە سەر هاوکارانی کۆماریی لە ئەنجوومەنی پیران بۆ ئەوەی بێتاوان بێت لە دادگاییکردنی لەکارلادانی، گراهامیش بە قسەی کردووە و بە تەلەفۆن پەیوەندی بە هاوکارەکانی کردووە.\nلە بەرامبەردا ژمارەیەکی کەم لە ئەندامانی ئەنجوومەنی پیران پەیوەندییان بە ترەمپەوە کردووە بۆ ئەوەی پێی بڵێن، ئەوان بەنیازن پشتی بگرن تاوەکو لە دووەم لێپێچینەوە، سەرۆک ترەمپ بێتاوان دەرچێت.


سەرۆك بارزانی لەگەڵ بەرپرسی دەستەی ڕێكخراوە جەماوەری و پیشەییەكانی پارتی و هەر سێ سكرتاریەتی ئافرەتان و قوتابیان و لاوان كۆبۆوە - ماڵپەڕی فەرمی\nشەممە 14 کانونی یەکەم 2019\nسەرۆك بارزانی لەگەڵ بەرپرسی دەستەی ڕێكخراوە جەماوەری و پیشەییەكانی پارتی و هەر سێ سكرتاریەتی ئافرەتان و قوتابیان و لاوان كۆبۆوە\nڕۆژی شەممە 14ـی 12ـی 2019 لە سەلاحەددین سەرۆك مەسعود بارزانی لەگەڵ بەرپرسی دەستەی ڕێكخراوە جەماوەری و پیشەییەكانی پارتی دیموكراتی كوردستان و هەر سێ سكرتاریەتی ئافرەتان و قوتابیان و لاوان كۆبۆوە.\nلەو كۆبوونەوەیەدا سەرۆك بارزانی لە گوتەیەكدا ڕۆشنایی خستەسەر بارودۆخی سیاسی و دوایین گۆڕانكارییەكان لە سەر ئاستی عێراق و ناوچەكە و هەروەها ئاماژەی بە تەحەدییاتی بەردەم گەلی كوردستان و چۆنییەتی ڕووبەڕووبوونەوەیانی دا. سەرۆك بارزانی هێمایشی بە ڕۆڵی كاریگەر و یەكلاكەرەوەی پارتی دیموكراتی كوردستان دا لە پاراستن و بەرگریكردن لە كوردستان و ڕایگەیاند كە لە هەڵبژاردنەكانی پێشوودا خەڵكی كوردستان پاداشی هەڵوێستەكانی پارتیان دایەوە.\nلە بەشێكی تری ئەو كۆبوونەوەیەدا سەرۆك بارزانی وێڕای ئاماژەدان بە گرنگی و بایەخی ڕێكخراوەكانی ئافرەتان و قوتابیان و لاوان، جەختی پێشەنگبوونی ڕۆڵی ئافرەتان و قوتابیان و لاوان لە هەموو گۆڕانكاری و پێشڤەچوونێك كردەوە. سەرۆك بارزانی پاڵپشتیی تەواوی خۆی بۆ داوكاریی لاو و قوتابی و ئافرەتان ڕاگەیاند و داوایشی كرد كە ئەو سێ ڕێكخراوە گرنگە بۆ ئەو پڕەنسیپانە بگەڕێنەوە كە لە پێناویاندا دامەزراون.


دروستكردنی به‌نداوی نوێ له‌سه‌ر رووباره‌كان له وڵاتانی دراوسێ كاریگه‌ریی له‌سه‌ر عیراق بەجێهێشتووه – Knwe.org\nسەرەکی » چاوپێکه‌وتن » دروستكردنی به‌نداوی نوێ له‌سه‌ر رووباره‌كان له وڵاتانی دراوسێ كاریگه‌ریی له‌سه‌ر عیراق بەجێهێشتووه\nزەکی سەلامی بەڕێوبەری ئاو و ئاودێریی کەرکوک:\nدیداری سۆران داودی\nوشکە ساڵی تا چەند کارێگەریی لە سەر واقیعی ئاو لە ناوچەکەدا بەجێ هێشتووە و كێشه‌ی كه‌می ئاو له عیراق، بابەتی ئەم چاوپێکەوتنەمانە لەگەڵ ئه‌ندازیار زه‌كی كه‌ریم ئه‌حمه‌د سه‌لامی پسپۆڕی بواری ئاو و به‌ڕێوه‌به‌ری سه‌رچاوه ئاوییه‌كانی كه‌ركوك.\nئێستا پشت به‌و ئاوه ده‌به‌سترێت كه له به‌نداوه‌كاندا گلدراونه‌ته‌وه\n*بارودۆخی ئاو له هه‌موو عیراقدا چۆن هەڵدەسەنگێنن؟\n– واقیعی دۆخی ئاو، به‌دڵنیاییه‌وه پشت به بارودۆخی كه‌شوهه‌وای ناوچه‌كه ده‌به‌ستێت، ئه‌مساڵ رێژه‌یه‌كی كه‌م باران باریوه، هه‌روه‌ها رێژه‌ی بارینی به‌فریش كه‌مبووه، به‌و پێیه به‌شێوه‌ی سه‌ره‌كی پشت به‌و ئاوه ده‌به‌سترێت كه له به‌نداوه‌كاندا گلدراونه‌ته‌وه، به‌تایبه‌تیش له به‌نداوه گه‌وره‌كانی عیراق.\n*دروستكردنی به‌نداوی نوێ له وڵاتانی دراوسێ له‌سه‌ر رووباره‌كان، كاریگه‌رییان له‌سه‌ر رێژه‌ی ئاوی هاتوو بۆ عیراق نه‌بووه؟\n–به‌دڵنیاییه‌وه، سیستمی ئاودێری سیستمێكه سنووره‌كان تێده‌په‌ڕێنێت، بێگومان ئێمه ده‌وڵه‌تێكین ئاومان له ده‌ره‌وه‌ی سنووره‌كانه‌وه بۆ دێت، نه‌ك خاوه‌نی سه‌رچاوه‌ی ئاوه‌كه بین، هه‌ر بۆیه ئه‌و وڵاتانه‌ی سه‌رچاوه‌ی ئاوه‌كانیان تێدایه، كاتێك به‌نداو دروست ده‌كه‌ن، یان رێڕه‌وی ئاوی رووباڕێك ده‌گۆڕن، به دڵنیاییه‌وه كاریگه‌ریی نه‌رێنی له‌سه‌ر ئه‌و رووباره سه‌ره‌كی و مێژووییانه‌ی عیراق دروست ده‌كه‌ن، كه ئه‌وانیش هه‌ردوو رووباری دیجله و فوراتن، هه‌روه‌ها كاریگه‌ری ده‌كه‌نه سه‌ر لقه‌كانی تری رووباره‌كانیش\n*به‌بۆچوونی ئێوه چاره‌سه‌ری ئه‌م كێشه‌یه چۆن ده‌بێت؟ چاره‌سه‌ر چییه بۆ ئه‌وه‌ی به‌رده‌وامی بدرێت به هاتنی رێژه‌ی ئاوی پێویست بۆ عیراق، تا جوتیاره‌كان سوودی لێ ببینن؟\n– له دوایین دیدارمان له‌گه‌ڵ وه‌زیری سه‌رچاوه‌كانی ئاو، دڵنیای كردینه‌وه دانوستان له‌گه‌ڵ لایه‌نه په‌یوه‌ندیداره‌كانی وڵاتانی دراوسێ به‌رده‌وامه بۆ چاره‌سه‌ركردنی كێشه‌ی ئاو، هه‌وڵه‌كانیش به‌رده‌وامن بۆ گه‌یشتن به چاره‌سه‌رێكی هاوبه‌ش، چونكه وه‌ك ده‌زانن پرسی ئاو بۆ هه‌موو وڵاتان گرنگه.\n*وه‌ك به‌ڕێزتان ده‌زانن ته‌نیا هه‌ر ئاوی روباڕه‌كان نا، به‌ڵكو ئاستی ئاوی ژێر زه‌ویش زۆر دابه‌زیوه، ئێستا له هه‌ولێر كێشه‌یه‌كی گه‌وره‌ی بێ ئاویی هه‌یه، به بۆچوونی ئێوه ئایا ئه‌و بارودۆخه به‌رده‌وام ده‌بێ، یاخود چۆن ده‌توانرێت ئه‌و كێشانه چاره‌سه‌ر بكرێن؟\n– به‌دڵنیاییه‌وه ئاوی ژێر زه‌وی پشت ده‌به‌ستێت به‌و ئاوه‌ی له‌سه‌ر رووی زه‌وی رێده‌كات، له‌گه‌ڵ ئه‌و ئاوه‌ی له به‌نداوه‌كاندا گلدراونه‌ته‌وه، هه‌روه‌ها پشت به وه‌رزه‌كانی باران بارین ده‌به‌ستێت، به‌وپێیه به‌هۆی زۆر به‌كارهێنانی ئاوی ژێر زه‌وی، ئاسته‌كه‌ی داده‌به‌زێت، هه‌ربۆیه هه‌میشه وه‌زاره‌تی سه‌رچاوه‌كانی ئاو، به‌و ئاراسته‌یه كاریكردووه كه به‌كه‌مترین رێژه ئاوی ژێر زه‌وی به‌كاربهێنرێت و ته‌نها بۆ بارودۆخه زۆر پێویسته‌كان به‌كاربهێنرێت، یاخود بۆ ئه‌و ناوچانه‌ی سیستمی ئاودێریی یان روباریان نییه، یاخود به نموونه بۆ خواردنه‌وه به‌كاربهێنرێت، به‌كارهێنانه‌كه‌ش نابێت به شێوه‌یه‌كی ره‌مه‌كییانه بێت، به‌ڵكو ده‌بێت پێشتر پلانی بۆ دانرابێت و له چوارچێوه‌ی ره‌زامه‌ندیی لایه‌نه ره‌سمییه‌كاندا بێت.\nئاراسته‌یه‌ك هه‌یه بۆ په‌ره‌پێدان به سیستمی ئیداره‌دانی ئاو له عیراق\n*چ سیاسه‌تێكی ئیداره‌دانی ئاو له عیراق په‌یڕه‌و ده‌كرێت؟ ئایا ئه‌و سیاسه‌ته له ئاستی سیاسه‌تی وڵاتانی جیهاندایە، به‌تایبه‌تی له رووی سوودوه‌رگرتن له سه‌رچاوه‌كانی ئاو؟\n–سیستمی ئیداره‌دانی ئاو له عیراق سیستمێكی هه‌مه‌لایه‌نه‌یه، بۆ دڵنیایی ئێستا هه‌وڵ و ئاراسته‌یه‌ك هه‌یه بۆ به‌كارهێنانی نوێترین سیستمی ئیداره‌دانی ئاو و ته‌كنیكه نوێیه‌كان، هه‌روه‌ك ده‌زانن، پڕۆژه‌ی ئاودێریی كه‌ركوك له ساڵانی هه‌شتاكانی سه‌ده‌ی رابردوو دروستكراوه، به‌ڵام تائێستاش له‌ڕیزی پرۆژه زۆر پێشكه‌وتووه‌كان و په‌ره‌سه‌ندووه‌كاندایه، به‌ڵام ئه‌و بارودۆخه‌ی وڵاتی پێدا تێپه‌ڕبووه، به‌هۆی جه‌نگ و هاتنی گروپه تیرۆریستییه‌كانه‌وه، به‌شێوه‌یه‌كی نه‌رێنییانه كاریگه‌ریی كردۆته سه‌ر توانای پڕۆژه‌كه، بۆ زانیاریشتان تائێستا پڕۆژه‌كه هه‌ر به‌شێوه‌یه‌كی باش كار ده‌كات، هه‌روه‌ها چه‌ندین جوتیار له‌و ناوچانه به‌پێی پلانه كشتوكاڵییه‌كان سوود له‌و پڕۆژه‌یه وه‌رده‌گرن و ئاراسته‌یه‌ك هه‌یه بۆ په‌ره‌پێدان به سیستمی ئیداره‌دانی ئاو له عیراقدا.\n*ئه‌مه له‌لایه‌نی حكومه‌ته‌وه، ئه‌ی له‌لایه‌نی جوتیارانه‌وه، ئایا ئێوه پێتان وانییه كه ده‌بێ ئه‌وانیش هۆشیارییان هه‌بێت له‌ڕووی به‌كارهێنانی ئاوەوە، به نموونه وه‌ك شێوه‌ی دڵۆپاندن یان شێوه‌كانی تر، بۆ كه‌مكردنه‌وه‌ی رێژه‌ی به‌كارهێنانی ئاو، كه ره‌نگه هه‌مان به‌رهه‌م و هه‌مان ئه‌نجامی هه‌بێت، له‌گه‌ڵ كه‌مكردنه‌وه‌ی رێژه‌ی به‌كارهێنانی ئاوه‌كه‌ش، ئایا هیچ ئاراسته‌یه‌كی كاركردن هه‌یه بۆ هۆشیاركردنه‌وه‌ی جوتیاران له‌و باره‌یه‌وه؟\n–به‌دڵنیاییه‌وه، ئێمه كۆمه‌ڵه‌یه‌كمان هه‌یه به‌ناوی كۆمه‌ڵه‌ی به‌كارهێنه‌رانی ئاو كه هانی جوتیاران ده‌دات بۆ كه‌مكردنه‌وه‌ی رێژه‌ی به‌كارهێنانی ئاو و رێنماییان پێ ده‌دات، هه‌روه‌ها كار له‌سه‌ر هۆشیاركردنه‌وه‌یان ده‌كات بۆ درككردن به گرنگیی ئاو، به‌شێوه‌یه‌كی به‌رده‌وامیش په‌یوه‌ندیی راسته‌وخۆیان له‌گه‌ڵیاندا هه‌یه بۆ چه‌سپاندنی ئه‌و رۆشنبیرییه.\n*ئایا ئێستا له هه‌موو عیراق ئه‌و جۆره شێوازانه په‌یڕه‌و ده‌كرێت؟ جوتیاران هۆشیاركراونه‌ته‌وه بۆ به‌كارهێنانی سیستمی دڵۆپاندن یان سیستمی ئاودێریی به پڕژاندن بۆ كشتوكاڵ؟\n– به‌ڵێ له پڕۆژه‌ی ئاودێریی كه‌ركوك 62 وێستگه‌ی ئاودێری به پڕژاندن هه‌بوو، به‌ڵام وه‌ك پێشتر باسمانكرد، به‌هۆی جه‌نگ و ئۆپەراسیۆنه سه‌ربازییه‌كانه‌وه زیانیان پێگه‌یشتووه، هه‌ندێك له جوتیاران سیستمی پرژاندنی هاوچه‌رخ بۆ كشتوكاڵكردن به‌كاردەهێنن، كه بێگومان ئاراسته‌یه‌ك بۆ كاركردن به‌و شێوازه هه‌یه و سووده‌كه‌شی هه‌ر بۆ جوتیاران خۆیانه، ده‌ستگرتن به‌ئاو و به‌كارهێنانی به‌شێوه‌یه‌كی دروست دواجار سووده‌كه‌ی هه‌ر بۆ خودی جوتیاره‌كه خۆیه‌تی.\nزیاده‌ڕۆیی له‌به‌كارهێنانی ئاودا ده‌كرێت\n*ده‌وترێت زیاده‌ڕۆیی له‌به‌كارهێنانی ئاو ده‌كرێت، هه‌موو ناوچه‌یه‌ك به‌شه ئاوی خۆی هه‌یه و له‌رێگه‌ی كه‌ناڵه‌كان یان به‌جۆری تر ئاوی خۆیان بۆ ده‌چێت، ئایا زیاده‌ڕۆیی ده‌كرێت له به‌كارهێنانی ئه‌و به‌شه ئاوه‌ی ده‌وڵه‌ت بۆ جوتیارانی دابینكردووه؟ ئایا ئه‌و رێوشوێنانه چین بۆ حاڵه‌تی له‌و جۆره ده‌گیرێنه‌به‌ر؟\n–وه‌زاره‌تی سه‌رچاوه‌كانی ئاو به‌م دواییانه چه‌ندین هه‌ڵمه‌تی خستۆتەگەڕ بۆ لابردنی ئه‌و زیاده‌ڕۆییانه، بێگومان زیاده‌ڕۆییه‌كانیش چه‌ند جۆرێكیان هه‌یه، هه‌ندێك زیاده‌ڕۆیی له‌سه‌ر به‌شه ئاوه‌كان ده‌كرێت، زیاده‌ڕۆیی هه‌یه له‌سه‌ر شێوه‌ی پیسكردنی ژینگه‌یه، هه‌روه‌ها زیاده‌ڕۆیی هه‌یه ده‌كرێته سه‌ر دامه‌زراوه‌كانی سیستمی ئیداره‌دانی ئاو، هه‌ندێك جاریش زیاده‌ڕۆیی به‌و حه‌وزانه‌ی به‌خێوكردنی ماسی ده‌كرێت كه مۆڵه‌تی ره‌سمییان نییه و بڕێك ئاو به‌كارده‌هێنن، ئه‌گه‌ر ئاوی ژێر زه‌وی بێت یان ئاوی رووباره‌كان بێت، ئاوی ژێر زه‌ویش ئاوێكی گلدراوه‌یە و به‌شێوه‌یه‌كی نایاسایی به‌كارده‌هێنرێت، هه‌ڵمه‌ته‌كانی ئه‌م دواییه، لابردنی ئه‌و زیاده‌ڕۆییانه‌ی له‌خۆگرتبوو له‌گه‌ڵ گرتنه‌به‌ری رێوشوێنی یاسایی، یاسایه‌كی تایبه‌ت به ئاودێری هه‌یه، هه‌روه‌ها یاسایه‌كی تایبه‌ت به قۆستنه‌وه‌ی زه‌وییه‌كانی نزیك رووباره‌كان هه‌یه، چه‌ندین یاسا هه‌ن ئه‌و پرسه دیاری ده‌كه‌ن.\n*ئایا تا ئێستا هیچ كه‌سێكتان راپێچی به‌رده‌م دادگا كردووه. له‌سه‌ر زیاده‌ڕۆیی به‌كارهێنانی ئاو، یاخود بۆ حاڵه‌تی له‌و جۆره په‌ناتان بۆ دادگا بردووه؟\n– به‌دڵنیاییه‌وه، بۆ هه‌موو پرسه‌كان په‌نامان بۆ دادگا بردووه، لابردنی هه‌ر زیاده‌ڕۆییه‌ك و هه‌ر بابه‌تێكی له‌و شێوه‌یه پێویسته به دادگا چارەسەربكرێت، به‌پێی یاسا ده‌توانرێت ئه‌و زیاده‌ڕۆییه لاببرێت و سه‌رپێچیكاران راپێچی به‌رده‌م دادگا بكرێن، هه‌روه‌ك باسمكرد، چه‌ندین یاسا هه‌ن تایبه‌تن به بابه‌تی راپێچكردنی سه‌رپێچیكاران بۆ به‌رده‌م دادگا، زیاده‌ڕۆییش هه‌ر ته‌نیا له به‌شه ئاودا ناكرێت وه‌ك پێشتر باسمانكرد، به‌ڵكو زیاده‌ڕۆییش له دروستكردنی بینا له‌سه‌ر شوێنه قه‌ده‌غه‌كراوه‌كانی تایبه‌ت به پڕۆژه‌كانی ئاودێریی هه‌یه، بۆ نموونه بینای وه‌ك خانوو یان دوكان، هه‌ربۆیه ئه‌م هه‌ڵمه‌تی لابردنی زیاده‌ڕۆییانه له سه‌رتاسه‌ری عیراق به‌ڕێوه‌ده‌چێت و تائێستاش هه‌ر به‌رده‌وامه.\n*سه‌باره‌ت به پڕۆژه‌كانی ئاوی هاوشێوه‌ی پڕۆژه‌ی ئاودێریی كه‌ركوك، ئایا پێتوایه عیراق پێویستی به پڕۆژه‌ی ئاودێریی زیاتری له‌و شێوه‌یه هه‌یه؟\n-بێگومان، پڕۆژه‌ی ئاودێریی كه‌ركوك یه‌كێكه له پڕۆژه پێشه‌نگ و پێشكه‌وتووه‌كان، پڕۆژه‌یه‌كه ته‌كنیكه پێشكه‌وتووه‌كانی تێدا به‌كارده‌هێنرێت، هه‌ر له كه‌ناڵه كۆنكرێتییه‌كانییه‌وه تا كه‌ناڵه هه‌ڵواسراوه‌كانی و هه‌روه‌ها كه‌ناڵه‌كانی تری كه له‌سه‌ر شێوه‌ی بۆریی ژێر زه‌ویدایه، وه‌ك چۆن ئه‌و سیستمه له كالیفۆڕنیا هه‌یه، هه‌موو ئه‌م سیستمانه سیستمێكی ئاودێری هاوچه‌رخن، به‌دڵنیاییشه‌وه وڵات پێویستی به‌م جۆره پڕۆژه ئاودێرییانه‌یه.\nبه‌نداوه‌كان بۆ گلدانه‌وه و دابینكردنی ئاوه\n*سه‌باره‌ت به بابه‌تی به‌نداوه‌كان، ئایا چه‌ند جۆر به‌نداومان له سه‌رتاسه‌ری عیراقدا هه‌یه؟ هه‌روه‌ها تاچه‌ند پێویستیمان به به‌نداوی نوێیه؟\n–ئه‌و به‌نداوه سه‌ره‌كییانه‌ی ئێستا له عیراقدا هه‌ن، به‌نداوی موسڵ و ده‌ربه‌ندیخان و دوكان و حه‌دیسه و هه‌روه‌ها به‌نداوه گه‌وره‌كانی ترن، ئه‌م به‌نداوانه بۆ گلدانه‌وه‌ی ئاون، ئه‌ركی به‌نداوه‌كان گلدانه‌وه و دابینكردنی ئاوه بۆ زه‌وییه كشتوكاڵییه‌كان و ئاوی خواردنه‌وه بۆ هاووڵاتیان له وه‌رزی هاویندا، هه‌روه‌ها له وه‌رزی باران بارینیشدا ئاو گلده‌داته‌وه، هه‌روه‌ها ده‌توانرێت له وشكه‌ساڵی و كه‌مبوونه‌وه‌ی ئاودا په‌نا بۆ ئاوی ئه‌و به‌نداوانه ببرێت، هه‌روه‌ك چۆن ئێستا بۆ سیستمی ئاودێریی په‌یڕه‌وی ده‌كه‌ین، هه‌روه‌ها به‌نداوی رێكخستنه‌وه‌ی ئاو هه‌یه كه نزیكترین نموونه‌مان به‌نداوی دوبزه كه ئه‌و ئاوه‌ی له دوكانه‌وه دێت، دابه‌شی ده‌كات بۆ هه‌ردوو روباڕی زێی بچووك و پڕۆژه‌ی ئاودێریی كه‌ركوك، هه‌روه‌ها چه‌ندین جۆر به‌نداوی تر هه‌ن كه بۆ مه‌به‌ستی باشتركردنی ژینگه و گه‌شتوگوزاری و هه‌روه‌ها زیادكردنی ئاوی ژێر زه‌وی به‌كارده‌هێنرێن.\n*ئایا له كه‌ركوكدا به‌نداوی له‌و جۆره‌مان هه‌یه؟\n–به‌ڵێ، ئێمه له كه‌ركوك به‌نداوی دوبز و به‌نداوی خاسه‌چای و به‌نداوی شیرین و به‌نداوی په‌ڵكانه‌مان هه‌ن.\n*جۆری ئه‌و به‌نداوانه چین؟ واته چۆن پۆلێن ده‌كرێن؟\n–ده‌توانین به‌نداوی دوبز به به‌نداوێكی رێكخستنه‌وه‌ی ئاو دابنێین، چونكه قه‌باره‌ی گلدانه‌وه‌ی ئاوه‌كه‌ی كه‌مه و له حه‌وت ملیۆن مه‌تر سێجا ئاو تێناپه‌ڕێت، هه‌ربۆیه به به‌نداوێكی رێكخستنه‌وه‌ی ئاو داده‌نرێت بۆ دابه‌شكردنی بڕی ئاوی هاتوو له نێوان رووباری زێی بچووك و پڕۆژه‌ی ئاودێریی كه‌ركوكدا، هه‌رچی سه‌باره‌ت به به‌نداوی خاسه‌چایه، ده‌توانرێت بۆ باشكردنی ژینگه و گه‌شتوگوزاریی به‌كاربهێنرێت، هه‌روه‌ها له‌به‌شی خواره‌وه‌ی به‌نداوه‌كه‌دا ئاو بۆ چه‌ند كۆمه‌ڵگه‌یه‌كی نیشه‌جێبوونی هاووڵاتیان دابین ده‌كات، هه‌رچی به‌نداوه‌كانی شیرین و په‌ڵكانه‌شە، ئه‌ركه‌كانیان سنوورداره و هه‌ر به‌نداوێك ده‌توانێت ئاو بۆ سنووری دوو هه‌زار و پێنج سه‌د دۆنم له زه‌وی دابین بكات، كه ده‌كه‌ونه به‌شی خواره‌وه‌ی به‌نداوه‌كه‌وه، هه‌روه‌ها به ناوچه‌یه‌كی گه‌شتیاریش داده‌نرێن.\n*به‌پێی ئه‌و شاره‌زایی و پسپۆڕییه‌ی به‌ڕێزتان له‌باره‌ی ناوچه‌كانی هه‌رێمی كوردستان، ئایا دروستكردنی به‌نداوی زیاتر له ناوچه‌كانی باكوور و له هه‌رێمی كوردستان پێویستن؟ ئایا ده‌توانرێت سوود له‌و به‌نداوانه وه‌ربگیرێت ئه‌گه‌ر دروست بكرێن؟\n–بێگومان، وه‌ك پێشتر وتمان، به‌نداوه‌كان پارێزگاریی له‌و بڕه ئاوه ده‌كه‌ن كه دێنه وڵاته‌كه‌مانه‌وه، هه‌موو به‌نداوێكیش پێش ئه‌وه‌ی بڕیاڕی له‌سه‌ر بدرێت، دەبێت پێشتر توێژینه‌وه‌ی ستراتیژیی بۆ كرابێت كه شوێنی دروستكردنه‌كه‌ی و سه‌رچاوه‌ی ئاوه‌كه‌ی له‌خۆبگرێت، به‌وپێیه ئه‌گه‌ر له‌رووی هونه‌رییه‌وه ره‌زامه‌ندیی له‌سه‌ر بدرێت، ئه‌وسا ده‌توانرێت كاروباره ئیداری و داراییه‌كانی بۆ دابین بكرێت.\n*خه‌ڵكانێك هه‌ن ده‌ڵێن ئاوێكی زۆر له عیراق به‌فیڕۆ ده‌ڕوات، ده‌ڵێن عیراق سوود له هه‌موو ئاوه‌كه‌ی نابینێت کە هەیەتی، به‌تایبه‌تی ئاوی هه‌ردوو رووباری دیجله و فورات، ئایا ئه‌وه راستییه‌كه‌یه و زۆر سوود له‌و دوو رووباره نابینرێت تا ده‌ڕژێنه شەتولعەرەب و کەنداوەوە؟ ئایا ناتوانرێت له‌رێی به‌نداوه‌كانه‌وه سوودیان لێ وه‌ربگیرێت؟\n–له‌راستییدا ئه‌و بیرۆكه‌یه كه هه‌میشه له میدیاكاندا باسی لێوه‌ده‌كرێت، به‌وه‌ی ئاوی دیجله و فورات ده‌ڕژێنه كه‌نداوە‌وه، بێ ئه‌وه‌ی سوودی لێ وه‌ربگیرێت، یاخود ده‌وترێت ئاوێكی زیاده ده‌ڕژێته كه‌نداوەوە، بیرۆكه‌یه‌كی ناڕاسته، چونكه چه‌ندین لایه‌ن كۆنتڕۆڵی بڕی ئاو ده‌كه‌ن، بۆ نموونه سه‌نته‌ری نیشتمانی بۆ ئیداره‌دانی سه‌رچاوه‌كانی ئاو و هه‌روه‌ها رێنماییه وه‌زارییه‌كان كه له‌لایه‌ن جه‌نابی وه‌زیره‌وه به‌دواداچوونی بۆ ده‌كرێت، كار بۆ دیاریكردنی بڕی ئاوی پێویست ده‌كه‌ن به‌گوێره‌ی رووبه‌ری زه‌وییه كشتوكاڵییه‌كان و به‌گوێره‌ی جۆری به‌روبوومه كشتوكاڵییه‌كه. هه‌روه‌ها به‌گوێره‌ی وه‌رزه كشتوكاڵییه‌كه‌ش، هه‌ربۆیه پشت به‌و بڕه ئاوانه ده‌به‌ستین وه‌ك بناغه‌یه‌ك بۆ كاركردن، هیچ بڕێك نییه به‌و ناوه‌ی ده‌وترێت ئاوی زیاده به‌فیڕۆ بڕوات، هه‌ربۆیه ئێمه به‌وپه‌ڕی تواناوه سیستمی ده‌ستگرتن به ئاوه‌وه به‌كارده‌هێنین له رێگه‌ی به‌كارهێنانی سیستمی پڕژاندنی ئاو، کە بریتییه له سیستمی دابه‌شكردنی ئاو به‌شێوه‌ی پشكه ئاوییه‌كان بۆ چه‌ند رۆژێكی دیاریكراو، به‌وپێیه ئه‌و گروپه‌ی دوای ئه‌وان پشكی ئاوی خۆیان وه‌رده‌گرن، سیستمی دابه‌شكردنه‌كه‌ش به هاوئاهه‌نگی و به‌پێی خشته‌یه‌كی دیاریكراو ده‌كرێت.


چاوەڕوان دەكرێت ئەمڕۆ، گفتوگۆی ستراتیژی لەنێوان عێراق و ئەمریكادا بەڕێوەبچێت، هەردوو وەزیرانی دەرەوەی ئەو دوو وڵاتە لەڕێی ڤیدیۆ كۆنفرانسەوە چەند دۆسییەیەك تاووتوێ دەكەن.\nدوێنی سێشەممە 6ی نیسان، ئەنتۆنی بڵینكن، وەزیری دەرەوەی ئەمریكا لە تویتەرەكەیەوە ئاشكرایكرد، “لەگەل فوئاد حسێن، هاوتا عێراقییەكەم لە چوارچێوەی گفتوگۆی ستراتیژیی عێراقی ئەمریكی قسە دەكەین، تیاییدا پێشخستنی پەیوەندییەكانی نیوانمان لە هەموو بوارەكان دەخەیتەڕوو”.\nسەبارەت بەو تەوەرانەی كە بڕیاری ئەمڕۆ چوارشەممە 7ی نیسان لەو گفتوگۆ ستراتیژییەدا بخرێنەڕوو، كاتع ركابی، ئەندامی لیژنەی ئاسایش و بەرگریی پەرلەمانی عێراق بۆ میدیا عێراقییەكانی ئاشكراكردووە، “ئەم گفتوگۆیە بابەتی نوێ لەخۆ ناگرێت”.\nئەو پەرلەمانتارە ئاشكرایكردووە، “پرسی چونەدەرەوەی هێزە ئەمریكییەكان لە عێراق بابەتێكی گفتوگۆكان دەبێت و ستراتیژی هەردوو وڵاتەكە باس دەكرێت بۆ ئەو مەبەستە”.\nعێراق و ئەمریكا\nعەسائیب ئەهلی حەق باس لە وەرگرتنی پۆستی سەرۆك كۆمار لە كورد دەكات\nئەندامێكی مەكتەبی سیاسیی عەسائیب ئەهلی حەق باس لە وەرگرتنی پۆستی سەرۆك كۆماری داهاتووی عێراق دەكات لەلایەن پێكهاتەی عەرەبەوە،…


شیعه بۆچی ٢٠% زه‌کات ده‌ده‌ن؟\nدانراوه له‌لایه‌ن: فه‌رهاد ڕه‌باتی ڕێكه‌وت: ٦/١٩/ ٢٠١٢\nکه‌س نییه ئه‌م گومڕایه (احمد القبانجي) نه‌ناسێت که ئیمامێکی شیعه‌ی گومڕایه و نرخ بۆ هیچ پیرۆزییه‌ك دانانێت. نه خودای (جل و علا) نه مه‌لایکه‌ته‌کانی و نه پێغه‌مبه‌رانی (دروودی خودایان لێبێت)، به‌ڵکوو دینداریی ئه‌م کابرایه په‌یوه‌سته به ئاگرپه‌رستییه‌کی ئێرانییه‌وه. له‌م ڤیدۆیه‌ی خواره‌وه‌دا باسی زه‌کاتی شیعه‌مان بۆ ده‌کات که پێێده‌ڵێن (الخمس) واته (٢٠%)ی پاره‌یان ده‌ده‌ن به ئیمامه‌کانیان. پاشان ئه‌وان ده‌یده‌ن به فه‌قیر و هه‌ژاره‌کانیان. ئه‌مه‌ش دزییه‌کی ڕوون و ئاشکرایه له‌و قه‌ومه گێل و نه‌زانه که قسه‌ی ئیمامه‌کانیان به قورئان و بگره زیاتریش داده‌نێن!!\nوه بۆ زانیاریتان ده‌وڵه‌مه‌ندترین چین له جیهاندا ئیمام و مه‌رجعه‌کانی شیعه‌ن به‌هۆی ئه‌و دزییه‌وه که به ناوی زه‌کاته‌وه له خه‌ڵکی خۆیانی ده‌که‌ن. به‌ڵام موسوڵمان ده‌بێت ٢.٥% زه‌کات بدات . ئه‌م گومڕایه ده‌ڵێت: سوننی-مه‌زهه‌ب پاره‌ی که‌می زه‌کات ده‌ده‌ن چونکه (ابن الحرام)ن واته زۆڵ و بیژین، نازانن دایك و باوکیان کێیه، بۆیه بڕێکی که‌م پاره‌ی زه‌کات ده‌ده‌ن! به‌ڵام شیعه ( ابن الحلال)ن واته بیژی نین، هه‌موو دایك و باوکی خۆیان ده‌ناسن و زۆڵ نین، بۆیه (خمس) ده‌ده‌ن. منیش ده‌ڵێم بۆیه میتعه‌کردن له‌ناو شیعه‌دا ٢٠٠% هه‌یه و که‌س نازانێت دایك و باوکی کێیه؟ وه شیعه میتعه ده‌که‌ن بۆئه‌وه‌ی نزیك ببنه‌وه له خودا (والعیاذ بالله)! که‌س نازانێت نه دایکی کێیه و نه باوکی، بۆیه ناسراون به (ابناء المتعة)!\nئه‌وه‌شی که زۆر گرنگه هه‌ر خۆی ده‌ڵێت ان شاء الله، شێخ عەدنان عەرعوور گوێی له‌مه نابێت، کاره‌ساتێکمان بۆ دروست بکات! منیش ده‌ڵێم (الحمد لله) که خودای (رب العالمین) ئه‌و شێخه به‌ڕێزه‌ی بۆ ڕاست کردوونه‌ته‌وه وه‌ك شێر به‌ره‌و ڕووتان بوه‌ستێته‌وه و حسابی بۆ بکه‌ن؛ خودا ته‌مه‌ندرێژی بکات بۆ خزمه‌تی ئه‌م دینه و به‌ره‌نگاربوونه‌وه‌تان. فه‌رمون ئێوه و زیاده‌ڕۆییی ئه‌م گومڕایه ببینن:\nid => 25746\ndynamicImage => 'cEWRttTK_20120620.jpg'\nheadTitle => 'شیعه بۆچی ٢٠% زه‌کات ده‌ده‌ن؟'\n[0.47 ms] SELECT `dangiislam_article`.* FROM `dangiislam_article` WHERE (((`dangiislam_article`.`id` = 25746)))\n[1.5 ms] UPDATE `dangiislam_article` SET `clicked` = ? WHERE (`dangiislam_article`.`id` = 25746)\n[1.35 ms] SELECT `dangiislam_article`.* FROM `dangiislam_article` WHERE (`dangiislam_article`.`id` = 25746) LIMIT 1\n[1.04 ms] SELECT `dangiislam_article`.* FROM `dangiislam_article` WHERE (id= '25746') AND (status='1') AND (title<>'0') LIMIT 1\n[29.38 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') ORDER BY `priority` desc, `id` desc LIMIT 4\n[28.81 ms] SELECT `dangiislam_article`.* FROM `dangiislam_article` WHERE (category_id = 213)\n[1.41 ms] SELECT `dangiislam_article`.* FROM `dangiislam_article` WHERE (category_id = 213) AND (id <> '25746') AND (status='1') ORDER BY `id` desc LIMIT 3\n[8.3 ms] SELECT `dangiislam_article_comment`.* FROM `dangiislam_article_comment` WHERE (approved = 'Y') AND (article_id='25746') ORDER BY `comment_id` desc, `featured` desc\n[28.54 ms] SELECT `dangiislam_article`.`id`, `dangiislam_article`.`title`, `dangiislam_article`.`img` FROM `dangiislam_article` WHERE (status='1') AND (priority=1) LIMIT 4\n1.11.3/5.3.29 Variables Debug Not authorized 15 in 101.44 ms Registry (6)«


١٣ گەنج سزادران - Radio Sweden Kurdish - رادیۆی سوید Radyoya Swêdê | Sveriges Radio\n١٣ گەنج سزادران\nبڵاو کرایه‌وه fredag 19 december 2014 kl 14.18\nئەمڕۆ لە شاری یۆتێبۆری ١٣ گەنج لەسەر تاوانی جیاجییا کە پەیوندی هەبووە بەو توندو تیژیانەی کە لەمساڵانەی دوایدا لەو شارە هاتوونەتە گۆڕێ لەلایەن دادگای سەرتایی سزادران.\nئەو گەنجانە وەک تاقمێکی توندوتیژ لەقەڵەم دەدەن. جێگەی ئاماژەیە کە ١٢ لەو ١٣ گەنجە سزای لە نێوان ٢ بۆ ٨ ساڵ زیندانی لەسەر تاوانی، توندوتیژی و دەست وەشاندن، هەوڵدان بۆ کوشتن، تاوانی هەڵگرت و بەکار هێنانی چەک، هەروەها لەسەر تاوانی ماددە هۆشبەرەکان سزادراون.\nدادگای سەرتای یۆتێبۆری بەسێ شێواز دادگایەکەی ناو لێناوە. بۆ نمونە یەکێک لەو ڕووبەڕووکردنەوی تاوانکارن بە دادگای بەشەڕی دەسەڵاتی ناوبردووە، لەبەر ئەوەی ئەندامی نێو ئەو تاقمانە هەندێک جار لە گەڕەکی پەراوێزخراوی بێریخوێن هەوڵی یەکتر کوشتنیانداوە.\nهەروەها پۆلیس و پارێزەری گشتی بەمەبەستەوە دادگایەکەیان بەسێ شێوازی جیاواز ناو لێناوە و لەیەک دادگایدا ئەنجامیانداوە. لەبەر ئەوەی هەموو لایەک و کەسێک سزای خۆی وەرگرێت و ئیدی دۆخی ئەو کەڕەکە ئارمی بۆ بگەڕێتەوە


ئه‌نجامى یه‌كه‌م كۆبوونه‌وه‌ى ئه‌نجومه‌نى سه‌ركردایه‌تى گشتى یه‌كێتیى راگه‌یه‌ندرا\nله كۆبوونه‌وه‌ى ئه‌مڕۆ سێشەممە ئه‌نجومه‌نى سه‌ركردایه‌تى گشتى یه‌كێتیى نیشتمانیى كوردستاندا بڕیاردرا لیژنه‌یه‌كى 20 كه‌سى بۆ هه‌مواركردنه‌وه‌ى په‌یڕه‌وى ناوخۆ پێكبهێندرێت.\nدوای كۆتاییهاتنی یه‌كه‌مین كۆبوونه‌وه‌ی ئه‌نجومه‌نی گشتی سه‌ركردایه‌تی یه‌كێتی نیشتمانیی كوردستان، مسته‌فا چاوڕه‌ش، ئه‌ندامی ئه‌نجومه‌نی گشتی سه‌ركردایه‌تی یه‌كێتی نیشتمانی كوردستان كه وه‌ك به‌ته‌مه‌نترین ئه‌ندامی ئه‌نجومه‌نی گشتی سه‌ركردایه‌تی ئه‌و حزبه سه‌رۆكایه‌تی كۆبوونه‌وه‌كه‌ی كرد له كۆنگره‌یه‌كی رۆژنامه‌وانیدا رایگه‌یاند" له‌كۆبوونه‌وه‌كه‌ی ئه‌مڕۆدا لیژنه‌یه‌كی باڵای 20 كه‌سی له ئه‌ندامانی ئه‌نجومه‌نی گشتی سه‌ركردایه‌تی به ده‌نگدان هه‌ڵبژێردران بۆ ئه‌وه‌ی په‌یڕه‌وی ناوخۆی یه‌كێتی هه‌موار بكه‌نه‌وه".\nمستەفا چاوڕەش وتیشی" ده‌بێت لیژنه‌كه له ماوه‌ی دوو هه‌فته‌دا په‌یڕه‌وی ناوخۆى یه‌كێتیى هه‌موار بكاته‌وه و دواتر له كۆبوونه‌وه‌ی ئه‌نجومه‌نی سه‌ركردایه‌تی گشتییدا بخرێته‌ڕوو بۆ ئه‌وه‌ى ده‌نگى له‌سه‌ر بدرێت".\nئه‌مه‌ى خواره‌وه راگه‌یه‌ندراوی یه‌كه‌م كۆبوونه‌وه‌ی ئه‌نجومه‌نى سه‌ركردایه‌تی گشتی یه‌كێتیی نیشتمانیى كوردستانه:\nئەمڕۆ رۆژی سێ شەممە رێكەوتی 14/1/2020، ئەنجومەنی سەركردایەتی گشتی یەكێتیی نیشتمانیی كوردستان لە شاری سلێمانی یەكەم كۆبوونەوەی خۆی دوای كۆنگرەی چوارەم ئەنجامدا، كۆبوونەوەكە بەسەرۆكایەتی هەڤاڵ مستەفا چاوڕەش وەك بەتەمەنترین ئەندامی سەركردایەتی بەڕێوەچوو.\nسەرەتای دەستپێكی كۆبوونەوەكە ساتێك وەستان بوو بۆ گیانی پاكی شەهیدانی رێگای رزگاری كوردستان و یەكێتی نیشتمانی كوردستان ,هەروەها كۆبوونەوە سلاوی نارد بۆ گیانی رابەری گەورەی گەلەكەمان جەنابی مام جەلال.هەروەها كۆبوونەوەكە گفتوگۆی تێر و تەسەلی كرد لەبارەی تەواوكردنی كارەكانی كۆنگرەی چوارەم كە بە ئەنجومەنی سەركردایەتی گشتی راسپاردووە .لە كۆتاییدا كۆبوونەوەكە چەند بڕیارێكی دا بۆ رایی كردنی كارەكانی:\n1_ دانانی لیژنەیەك بۆ پێداچوونەوەی پەیڕەوی ناوخۆ ,بەپێی بڕیار و راسپاردەكانی ئەندامانی كۆنگرەی چوارەمی یەكێتی .\n2_ بڕیاردرا تەواوی دامەزراوە و ئۆرگانەكانی یەكێتی نیشتمانی كوردستان بەردەوام بن لە كاری ئاسایی رۆژانەی خۆیان تا ئەوكاتەی پەیكەری تازەی یەكێتی نیشتمانی كوردستان لە لایەن ئەنجومەنی سەركردایەتی گشتی یەوە رێك دەخرێتەوە .\n3_ بڕیاردرا یەكەم كۆبوونەوەی ئەنجومەنی سەركردایەتی بەكراوەیی بهێلدرێتەوە تا پەسند كردنی پەیڕەوی ناوخۆ .\nئه‌م بابه‌ته 952 جار خوێنراوه‌ته‌وه\nسەرکردایەتی گشتی یەکێتی\nدۆلار نرخێکی نزمی تۆمار کرد\nبەم نیشانانە بزانە تووشی شێرپەنجەی کۆڵۆن بوویت


شارەوانیی سلێمانی لەبارەی ڕوخاندنی سیاجی مزگەوتی بەهەشتەوە ڕوونکردنەوە دەدات\nسەرۆکایەتی شارەوانیی سلێمانی لەبارەی ڕوخانی سیاجی مزگەوتی بەهەشتەوە ڕوونکردنەوە دەدات و دەڵێت، “مزگەوتی بەهەشت هەستاوە بە دروستکردنی ژور و دیوارێک بەبێ ئاگداری لایەنەی پەیوەنیدار”.\nشارەوانیی سلێمانی ئاماژەی بەوەشکردووە، “پێشتر لایەنەی مزگەوتەکە بە‌نوسراوی فە‌رمی ئاگاداركراوە كە ھە‌ستیت بە‌لابردنی زیادە‌ڕە‌وی یە‌كان، بە‌لام پابە‌ند نە‌بووە”.\nلە ڕوونکردنەوەکەی شارەوانیی سلێمانیدا هاتووە، ” سە‌بارە‌ت بە ڕوخاندنی ژوری تایبە‌ت بە شوشتنی مردو‌و، ئە‌مە دورە لە ڕاستییە‌وە، چونكە ھە‌موو مزگە‌وتێك لە نە‌خشە‌ی مزگە‌وتەكە‌دا ژوری بۆ جیاكراوە‌تە‌وە، كە لە‌ناو بینای مە‌زگە‌وتە‌كە‌دایە”.\nڕادەستی توركیا كراونەتەوە؟.. چارەنووسی ئەندامەكانی پەیەدە و خۆسەر نادیارە\nنرخی غاز بەرزدەبێتەوە.. ئێستا هۆكارەكەی ئاشكرادەكات\nنرخی غازی شل لە چەند شارێكی هەرێمی كوردستان بەرزبووەتەوە و بریكارێكی دابەشكردنی غاز، هۆكارەكەی بۆ ئێستا ئاشكرادەكات و…\nئەنجامی تاقیكردنەوەكانی 9ی بنەڕەتى ڕاگەیەنرا\nوەزارەتی پەروەردەی هەرێم ئەنجامی تاقیكردنەوەكانی قۆناغی 9ی بنەڕەتی ڕاگەیاند. وەزارەتەكە ڕونیكردوەتەوە، بۆ زانینی ئەنجامەکە کۆدی ئەزموونی لە خانەى…


چاندنی بیرۆکەی نوێ.\nمرۆڤی سەلار و سەربەخۆ، هەر كات و لە هەر كوێی دونیا جیاكاری ڕەگەزی و ژنكوژی بە بیانووی ئابڕومەندی و ئابڕوپارێزی ببینێ و ببیستێ، ناتوانێ هەست بە شەرەمەزارییەكی قوڵ و هەڕەشەی مەترسیدار نەكات چونكە جگە لەوەی هیچ شكۆ و شەرەفێك لە ژنكوژیدا نییە، تاوانكارەکان پاساو ئەدا و تاوانلێكراو مەحكوم دەكات، لە كاتێكدا ئەوەی دەبێت سزا بدرێ و ئیدانە بكرێ تاوانكارە نەك تاوانلێكراو.\nئەم بەمێر چوواندن و چڕ كردنەوەیەی شەرەف وەك چەمك و لەواتادا، بەردی بناغەی هزرو هێزی جیاكاری ڕەگەزییەو دەبێت لـەڕەگی زمان و زیهنیەتدا ڕیشەكێش بكرێ و پەیوەست بكرێتەوە بەهەردوو ڕەگەزەوە، ڕاستە جیاكاری ڕەگەزی، بەتەنها هەر چڕ نابێتەوە لەجیاوازی بایۆلۆژی یان كۆمەڵێك مۆركە وێنەی جێگركراوی كۆمەڵایەتی و فەرهەنگی، بەڵی جیاوازییەكە بەزۆری لەپەیوەندی نێوان نێرو مێردا خۆی دەبینێتەوە، لەڕوی زمانەوانەوە نێر زیاتر جەخت دەكاتەوە لەسەر ئەو شتەی ڕێژە باڵاكەی تایبەتە بەخۆی (من/ئەوە هی منە) لەكاتێكدا مێر چاوی زیاتر لەسەر (من/كەسێكی ترە).\nنێرینە، دواجار خۆی دەلكێنێتەوە بەهەمان ئەو كۆمەڵە جێندەریەی خۆیەوە، بەڵام سۆزی مێرینە زیاتر بەلای ئەوی تردایەو خۆی پتر بەڕەگەزەكەی ترەوە دەلكێنێت و جەخت لەدوانەیی بوون دەكاتەوە لەوتندا، خۆی لەڕاستیدا ئەم دوو دونیایە چوونیەك و هاوشێوە نین، كولتوری دونیای ئەمڕۆ نێر سالارە، مێرینە خاوەنی ئەو كولتورە نیە، نایەوێ یان هێشتا پێی نەگەیشتووە، ئەمە باسێكی ترەو ساغكردنەوەی دەوێ، ئەوەی هەیە ئەو بوارەی نەداوەتە مێرینە بۆی ببێتە مایەی گەشەو فراژۆ بوونە مرۆییەكەی بێگومان وەك ئەوەی شیاو بەپێگەكەیەتی.\nبەلای هەندێك ژنە فێمینیستەوە، یەكسان بوون بەپیاو، دوا خەونە بهێنرێتە دی، بەڵام ئەوە خراپترین شتێكە لەژنی داوا بكەیت یەكسان بێت بەپیاو، ئەمە وەك ئەوەیە خۆت بەدەستی خۆت دەستبەرداری خۆت بیت، ئەو هاوسەنگییە جێندەرییەی هەمووان دەبێت لەپێناویدا خەبات بكەین، دۆزینەوەیەتی لەخودی خۆماندا نەك لەهاوتا كردنی ئەویتردا، یەكسان بوونی ئەم بەویتر، هاوسەنگ بوون و هاوتا بوونی ئەم نییە بەویتر، بوونی ئەمە بەویتر، ئەمەش كوشندەیە، چونكە دواجار دەستبەردار بوونی تایبەتمەندی و شوناسە زاتییەكان بەدوای خۆیدا دەهێنێت.\nهزری جێندەری، پاماڵكردنی ڕەگەزی نییە، دەستەبەركردنی ماف و ئازادییە زاتی و بنەڕەتییەكانی مرۆڤە، كاتی ئەوە هاتووە هەمووان بەیەكەوە كۆببینەوەو دژ بەژنكوژی و جیاكاری ڕەگەزی بووەستینەوەو جەنگی بەكۆمەڵایەتی كردنی ئەم هزرینە بەرپا بكەین، ئەو عەقڵیەتەی شانازی دەكات بەوەی كچەكەی وەك كوڕ پەروەردەو گەورە دەكات، لەڕاستیدا بێئەوەی بیەوێ هەر لەیەكەم هەنگاودا كچەكەی وەك كچ لەناو بردوە، كاتێك كچەكان كەمتر لەكوڕەكان یان ژنان كەمتر لەپیاوان بەهاو گرینگیان پێئەدرێت، بەدرێژایی ژیانیان ڕووبەڕووی سەدەها مەترسی دەبنەوە، ئەمە لەماڵەوە بگرە تا دەگاتە كوچەو كۆڵان و شەقام و خوێندنگەو دەوام بەشوێنە گشتییەكانیشەوە، مرۆڤ دەبێ فێرە هونەرەكانی وەستان لەسەر پێیەكانی خۆی و بەرگری كردن لەخۆی بكرێت نەك بەبیانووە جیاوازە نەرێتگەرەكان كۆتوبەندو پاسەوانی بكرێت.\nهەموو ئەو نێرانەی باوەڕیان بەدونیایەكی باشترو هاوسەنگ هەیە، دەبێت ئیتر بكەونە خۆو بەشداری بكەین لەو هەوڵانەدا خەریك بەبوونیادنانەوەی كۆمەڵگەن لەسەر بنەماو بەهای نوێ، بەشانازییەوە بەشێك نیم و نابم لەهزری جیاکاری ڕەگەزی و ژنكوژی، زۆر بەوریایی و هۆشمەندییەوە دەتوانم لەوە تێبگەم كاتێك ژنان بەهێز دەبن، كۆمەڵگە بەهێز دەبێت، هەر تاكێك دەتوانێ خۆی بێت، تاكە ڕێگە لەبەردەمماندا هەڵتەكاندنی هزری جیاكاری ڕەگەزی و چاندنی بیرۆكەی نوێی مرۆ سەلارییە.


فۆڕمی تۆمارکردنی بابەت | 30 ساڵ پێش ئێستا\nتێڕۆڕکردنی دکتور عەبدولرەحمان قاسملو و فازیل رەسول و عەبدوڵڵا قادری ئازەر لە ڤیێنا ڕێک لە 13 ی تەمووزی 1989 لە شەقامێکی پایەتەختی نەمسا [ ڤێنا ] لە باوەشی سوسیال دیموکراتەکانی هاوڕێی تێکۆشەر و سیاسەتمەدار و نووسەر دکتور قاسملۆ و هاوڕێ یەکانی خەڵتانی خوێن دەکرێن بەبێ کەسی لەناودەبرێن و بریندار و بکوژانی ئەو تاوانه گەورەیەش ڕەوانەی وڵاتەکەی خۆیان، ئێران دەکرێنەوە . دکتور قاسملۆ بە نووسین و بەکردەوەش دژی وڵاتانی سوسیالیستی و بەتایبەتی چیکیسلوڤاکیا بوو، کەچی بەدەیان دیدار لە پراگی جوان شیوعیەکان پاراستیان و بۆیان رێکدەخست و ڕەوانەی ئەو شوێنەیان دەکردەوە کە ئارەزووی بوو. بەشی زۆربەی سەفەرەکانی بۆ لای برادەرە سوسیال دیموکراتەکانی وەکو خۆی بوو لە فەرەنسا و سوید و ئەڵمانیا و ئوتریش دەبوو. لە دیدادێرێکیش هەر ئەوەم پێگوتووە و کەچی ئەو لە سیاسەتی بیروکراتی و تاکحیزبی وڵاتانی پێشووی بەناو سوسیالیستی رەخنەی دەگرت. دۆستایەتی لەگەڵ کاک عەزیز محەمەد گەلێک خوش بوو، بە قسەی کرد و لەگەڵ علی خاوەری و تێکۆشەر غەنی بلوریان دیداریان کرد. ژنەکەی هێلێن [نەسرین]دایکی دوو کچەکەی چاکدەزانێت لە وڵاتی سوسیالیستی مێردەکەی بە هیچ جۆر شەهید نەدەکرا و بگرە پارێزگاریشی لێدەکرا، بەڵام هاوڕێ یەکانی کە قاسملۆش ئەندامی سوسیالدیموکراتەکان بوو و حزبی دیموکراتیشی پەلکێشکرد بۆ ئەندامبوونی کەچی ژیانیان نەپاراست و بووە قوربانی کوردستان. فازیل [مەلا مەحمود] رەسول پەناهەندەی نەمسا و هەتا سەرئێسقانی دژی یەکێتی سوڤیەت و حزبی شیوعی عیراق بوو ئەویش خەونی بە ماویزم دەبینی و گوایە ڕەوتی شۆڕشی ئیسلامی ئیرانی ڕەنگە کوردستان ڕزگاربکات ئەویش هەر لەماڵی ژنە نەمساوی یەکەی خەڵتانی خوێنکرا و هەتا هەنووکەش کەس باسی ئەو بەشداری یە ناکات بۆ ئەو لەو دانیشتنە بووە کە نە بە ئەڵمانی قسە دەکرا هەتا وەڕگێربیت نە قاسملۆ و ئازەر فارسی [ بەلەد نەبوون ] هەتا بۆیان بە کوردی بکات. فازیل تەنها لەبندەستی جەلال تاڵەبانی بوو و ئەرکەکانی یەکێتی نیشتمانی وەکو [ ئەندام نا ] وەکو کۆنە [جەلالی] و [ماوی]یەک بۆ تاڵەبانی ڕادەپەڕاند و [فوئاد]ی برای کە ئەویش له نەمسا بوو هاوڕێی نەوشیروان مستەفا بوو. لە ئەوروپا ناوی [باپیر] دەبیتە پاش ناو بۆیە فازیل مەلا مەحمود بە (فازیل رەسول) ناوی دەرکرد و لەسەر بەرگی کتێبەکانیش هەر بەوناوە ناسراوە. ئەوانەی دژی بیروباوەڕی مارکسی و دژی بیروباوەڕی شیوعیەتن قیژەیان دەچووە ئاسمان و دنیایان بەسەر یەکێتی سۆڤیەت و وڵاتانی هاوپەیمانی سۆڤیەت دەروخاند ئەگەر بهاتبایە لە یەکێک لەو وڵاتانە ئەو سێ کوردە تێڕۆڕبکرابان.هاوخەبات و هاوبیرەکانی ئەو سێ کوردە دە قسەی ناخۆشیان بە سوسیالدیموکراتەکان و ئەو وڵاتانە هەڵنەڕشت و بە پێچەوانەوە یەکیتی نیستمانی و حزبی دیموکرات بوونە ئەندام. پاش 30 ساڵیش ویژدانی ئەو سوسیالدیموکراتانە و ئەو هاوبیرانەی قاسملۆ وا نووستووە باسی ئەو ڕوداوە ناکەن. یست ساڵ لەمەوبەر بە نووسین بڵاومکردەوە کە نهێنی ئەو دانیشتنانە جەلال تاڵەبانی زانیاری دەربارەی هەیە و هیوادارم ڕۆژێک لە ڕۆژان ئەو نهێنیانە ئاشکرابکات و ئەو ڕوداوە باسبکات کەچی [هەردوو بەرگی کتێبەکەی سەلاح رەشید] بڵاوبۆوە مامجەلال زیاترباسی کوشتنی شەرەفکەندی دەکات نەک شەهیدکردنی قاسملۆ و فازیل رەسول. ئەوانەی زیندوون و بەشداریان دەکرد لە ئەلقەکانی سەرەتایی جەلالیزم و پاشان کە کۆمەڵەی مارکسی لینینی یان دامەزراند شایەدی ئەوە دەدەن کە فازیل مەلا مەحمود یەکێک بووە لەو قوتابیانەی لای جەلال تاڵەبانی و بەشداری دەکرد لەو کۆبونەوانە کە چۆن بتوانن شتەکی تر دامەزرێنن میژووی جەلالیزم پاکبکاتەوە یان راست بکاتەوە و گەنجەکان لەجیاتی بەرەوە شیوعیەت هەنگاو بنێن بچنە باوەشی ئەوان. ئەو کاتە مەلامستەفا بەرەو ئێران و ئیمپریالیزمی ئەمریکی و ئیسرائیل هەنگاوی دەنا و بیری شیوعیەت و سوسیالیستی و مارکسی لە عێراق بە گشتی و لە کوردستان تایبەتی لەناو گەنجەکان هەنگاوی خێرای گرتبووە پێش و گەلێک گەنجی ئەو سەردەمە بۆ خۆ رازیکردنیش بێت دەبوایە خۆی باوێتە باوەشی بلۆکی سوسیالیستی و یەکێتی سوڤیەت. مامجەلالیش لەو دیدارەی باس دەکات کە چۆن ئەوانە کە گەنجیش بوون هەڵیانبژاردبوو ببیتە سکرتێری کۆمەڵەی مارکسی لینینی بەڵام [خیری] بۆ بنوسرێ قەبوڵی نەکردووە و پاشانیش کە [ئارام ] شەهید دەبێت [نەوشیروان مستەفا] دەکاتە سکرتێری کۆمەڵە کە خودی خۆی لە بیرەوەری یەکانی باس دەکات باوەری بە مارکسی لینینی نەبووە و هەنوکەش قورئانێکی گەورە لەسەر سینگی لە گۆڕەکەی دانراوه. بابی هەژاران و زەحمەتکێشان هیندەی نووسیووە دژی شیوعیەکان و کوشتنی یان ئێرە داڕشتنەوەی ئەو مێژووە نی یە. بۆخۆشم گەلێک جار قەڵەم بەو میژووە داهێناوە. ئێمەی شیوعیەکان ئەو کاتە دەمانزانی دروستبوونی کۆمەڵەی مارکسی لینینی دژی حزبی شیوعی بووە، بۆیە هەنوکە هەر ئەو کۆنە کۆمەڵەیانە ئەو حزبەیان لە چاڵ مردارکردوو بە ئاشکرا یەکێتی نیشتمانی سوسیال دیموکراتی کردە ڕێبازی خۆی هەمووان دەزانن پەیوەندی سوسیال دیموکرات و حزبە شیوعیەکان پەیوەندی ڕەش و سپی یە. هەردوو سکرتێرەکانی دوایی کوشتنی [قاسملۆ و شەرەفکەندی] باسی ئەو ڕوداوە دڵتەزێنەیان کردووە بەڵام هەردووکیان درۆ دەکەن و هیچ ئاگایان لەو پەیوەندی و دانیشتنانەی دکتور قاسملۆ نەبووە و دکتور قاسملۆش بۆ [حەیاکی] و [هیجری] هیچ ئەرزش و ریزەکی نەبووە هەردووکیانی چاکدەناسی کە هی ئەو مەیدانە نین سیاسەت بکەن و حزبی دیموکرات بخەنە سەر شانیان بۆیە کەس حەسودی بەو میژووە نابات کە لە قوناغەکانی ئەو دوو بەڕێزەی کە ئەرکی سەڕشانی بەڕێوەبردنی حزبی قازی محەمەدیان وەئەستۆ بووە حزبیان دووچاری چ کردووە بەداخەوەش لە [کویە یا لە سلێمانی و هەولێر] تاران ناروخێ و لە سلێمانی مەرکەزی پاسداران و لەهەولێریش مەرکەزی بەناو قونسلی ئێران تەراتێن دەکەن و پەنجەشیان بریندار نابێت. جار جارە بۆ ئابرووبردنی ئەوانە لە [هۆڵی قازی محەمەد]یش بۆنە و چالاکی یەکانی ڕژێمی ئێرانی دەکرێت و کوری قازیش وەکو [کلاون] لەسەر شانۆ قاچاغچیەتی بە ئاڵای کوردستان دەکات و دەڵێ ئەو ئاڵایە دەداتە [نیچیروان بارزانی] گوایە ئاڵای کوردستانی لە سەفارەتی ئیران لەبۆن وەگیرکەوتووە ئەوکاتە لە بڕی خوینی باوکی وەریگرتبوو کە بۆ رژیمی شای ئیران کاری دەکرد. دایکیشی حەزی دەکرد ئەو تاقە کوڕەی کچیک بوایە وەکو کچەکانی تری نەک ناوی باوکی لەکەداربکات، لەگەڵ ئەندامانی دەستەی بەرێوەبەرایەتی کۆمەڵەی خویندکارانی کورد لە ئەوڕوپا مەرکەزی پراگ چوینە خزمەتی هاوژینی قازی محەمەد و دەستەکانیم ماچکرد، کە شەهید قازی محەمەد لای من چەند گەورەوبەنرخ بوو. میژووی کورد چەند بۆگەن و چەند قیزەوەنە کە هەندێک لەو کەسانە دەینووسنەوە کە بە ڕۆژی روناک درۆ تۆماردەکەن و پاشانیش دەیکەنە سەرچاوه. دولار چۆن قونی ئەوانە بادەدات کە ناتوانن خاوەن کەسایەتی خۆیان بن . کورد تێکۆشەر و نووسەرێکی گەورەی لەدەستدا دکتور قاسملۆ جگە لەوەی گەلێک زمانی دەزانی لە نووسینیش دەستی باڵا بوو بۆ دوست پەیداکردن و دیبلوماسیەت خۆی گەیاندبووە سیاسەتمەدارانی نەمساوی و فەرەنسی و سویدی و ئەلمانی و ئیسپانی و ئینگلیزی و عارەبی. لەگەڵ ئەوەی لە بیروباوەڕ لێک جیاوازبووین من عەیار 24 شیوعی و ئەویش سوسیال دیموکرات نزیکەی بیستوپێنچ ساڵ لەمەوبەر کاتێک سەردانی [پاریس]م کرد لەگەڵ هاوڕێی خۆشەویستم [دلۆڤان] چوومە زیارەتی کۆڕەکەی و گڵکۆیەکیم ماچکرد. کاتێک دایکی زەمەند نەوەند ئەوکاتە دەیویست ببیتە ئەندامی حزبی دیموکرات گوایە باوکی کادیرەکی ئەو حزبە بوو دکتورقاسملوی قسە خۆش گوتی با ببیتە ئەندامی [حزبەکەی فەهد] واتە شیوعی، ئێمە بە ڕۆژ لە فەهد نابەینەوە جا شەوانە چۆن. زەمەند ی کچم لە 15 /5 /1989 لەدایک بوو زۆری کەیف هات کە لە دێرە شیعرەکی [تاریک ورون ]مامۆستا هێمنی شاعیر ئەو ناوەم وەرگرتووە دایکی زەمەند سەیری دەهات و باوەڕی نەدەکرد بۆ قاسملۆ چۆن فرمێسکم دەباراند و دەمگووت کورد کەسێکی بە توانای لەدەست دا. لە شیستا تریف بەشداری پرسەکەی بووم. ساڵی 1992 لە هەولێری خۆشەویست بوم کاتێک پرسەی شەرەفکەندی دانرا بەشداریم کرد. دکتور [کەریم پیرۆتی] کە بوخۆی لە نەمسا دەژیت، ئەرکی گواستنەوەی دواڕۆژەکانی قاسملو و عەبدوڵڵا قادری لەسەرشان بووە جوان باسی دوارۆژەکانی ئەو دیدارانەی کردووە و قاسملۆ بە زیرەکی 500 مارکی ئەڵمانی پێداوە بۆی بگۆریتەوە بۆ شلینگ هەتا بەبێ ئەو لەگەڵ فازیل رەسول و عەبدوڵلای ئازەر قسەبکات لە کۆبونەوەکە باسی چی بکەن. بۆیە توندیش دژ بووە کە نهینیەکانی نەزانیووە ئەگەرچی ئەندامی حزب بووه. هەروەها مافناس حەسەن ئەیوب زاده کە بە گۆران ناسراوە ئەویش سەردەمێک لە نەمسا ژیاوە و کۆنیش ئەندامی حزبی دیموکرات بووە گەلێک بابەتی دەربارەی ئەو ڕوداوه نووسیووە و بەرپەچی کتێبەکانی [عەبدوڵلای حەیاکی] و [مستەفای هیجری] داوەتەوە و هەتا ناو و شوێنی ڕوداوەکەشی بۆیان ئاشکراکردووە. کە ئەوانە هەر نەیانزانیووە. سێ نووسەری بێگانە Peter Pilz... Carol Prunhuber... Helene Krulich دەربارەی ئەو کارەساتە نووسینیان بڵاوکردۆتەوە و گەلێک دیکومانت و بەڵگەنامەش لە ژوورەکی حزبی دیموکرات فڕێ درابوو گوایە کەسیان وەگیرنەکەتبوو لە ئەڵمانیەوە بۆیان بکاتە کوردی، هیوادارم دەستێکی پاک ئەوانە بڵاوبکاتەوە و ڕوداوەکەش بووە 30 ساڵ تەمەن و مافی هەمووانە ئەو نهێنیانە بزانن کە نازانن. هەردوو حزبی دیموکرات هەر دیکومەنت و نهینی و پەیوەندی کە هەتا هەنووکە بڵاونەکراوەتەوە تکایە بیخەنە بەرچاوی خوێندەواری کورد. فازیل رەسول بەناوی [ئەنوەر] نامەی بۆ سەرکردەکانی چین ساڵی 1988 رەوانەکردووە و باسی کوردی بۆ کردوون و بە هیوابووە ماویەت کوردستانی بۆ ڕزگاربکات. پێشوو لەگەڵ حزبی شیوعی قیادەی مەرکەزی کاری کردووە و پاشانیش لەگەڵ سەرانی ئیرانی پەیوەندی هەبووە و هاوڕێ یەکی خۆشەویستم لە تاران بینیویە و بە یارمەتی فازیل رەسول لە ئێران دەرچووە بۆ دەروە واتە فازیل رەسول دەستی لە نوینەری پارتی و یەکێتی زیاتر ڕۆیشتووە. فازیل دوو ژنی نەمساوی بەناوەکانی [سوزان] و [راناتا] هەبووە و لە ماڵی [راناتا] ئەو ڕوداوە ئەنجامدراوە و ئەو سێ کوردە بەستەزمانە کوژراون. بە ڕێگای سەفارەتی عیراقی [ڕژێمی فاشی عێراقی ئەوکاته] لە ڤێنا تەرمەکەی فازیل مەلا مەحمود گەیندراوەتەوە سلێمانی، دیارە فازیل رەسول هیندە [مەمنووع] نەبووە لە لایەن ڕژێمی عیراقی دەنا [بڤە دەبوو] بۆ گەرانەوه. ئەوانەی باسی دینداری و شیعەیی و ئیسلامی و ڕیشداری فازیل رەسول دەکەن بەهەڵە چوون ئەوانەی فازیلیان دیووە هەر مروڤە کراوەکە بووە بەڵام وەکو کەسانی وەکو شاعیر ئەدۆنیس و ڕۆشەنبیرانی عارەبی و ئەحمەد بن بێلا و هەندێک لە فەلەستینەکان گوایە شۆڕشی ئیسلامی لە ڕۆژهەڵات دەتوانی گۆڕانکاری لە بڕی بیری سوسیالیستی و مارکسی و چەپی و نەتەوەیی و شیوعی شوینی خۆی بکاتەوە. ئەو خەونە بە هینانە دی دیکتاوریەتی [ولایەتی فەقی] لە ئێران، لە گۆڕنرا و کەسیش حەسودی بەو ئیرانە نابات کە لە سایەی ئیسلامی دەبیتە بەهەشتی مرۆڤایەتی. ئەوانەی ئەو کارە تێرۆڕیەیان ئەنجامدا زبڵدانی مێژوو شوێنیانە و هەتا مرۆڤایەتیش هەبێت ئەوا بە ڕوو ڕەشی دەمێننەوە. گەورەترین هەڵەی قاسملۆ لەو دانیشتنانە بەبێ ئاگاداری و پارێزگاری بووە و دەبوایە لە سمکۆی شکاک دەرسی وەربگرتبایە کە بەبێ نووێنەری و دادوەری ئەوڕوپی لەگەڵ ڕژێمی دوژمن دانەنیشێ. ئەگەر کاک سەلاح رەشید کە خودی خۆی لە ئەڵمانیا ژیاوە و دەزانی پاش 30 ساڵ نهێنیەکان دەبنە ئاشکرا، لە کاسێتەکانی جەلال تاڵەبانی دەربارەی ئەو باسە سەنسورکراوە داوادەکەم بڵاوی بکاتەوە بۆ ئەوەی بزانین ئەو کارە چۆن ڕێکخراوە. ئەوەتا دیکومەنت دەرچووە کە سەفارەتی ئێرانی لە نەمسا لە ڕێگای فازیل رەسول شوقەیەکی بۆ ئەحمەد بن بیلا کریووە و لە دوا دانیشتن گوایە بە قاسملۆ وتراوە ئەویش بەشدارە کەچی بۆخۆی ئاشکرای کردووە دەلێ ئیرانیەکان رازی نەبوون ئەو بەشداری بکات. کارەکی باشە ئەوانەی ژێر بەڕەکە بکەویتە سەرەوە. روحتان شاد و یادتان زیندوو فەهد گردەوانی شیمالی ئەفریقا تونس 2019/7/1\n| کاتی ئافراندنی لاپەڕە: 0 چرکە!


سەرۆکی کۆمپانیای سامسۆنگ؛ (لی جای یۆنگ) بەتۆمەتی پێدانی بەرتیل بە سەرۆکی پێشووی کۆریای باشور بە دوو ساڵ و نیو بەندکرا لەسەر ئەوتۆمەتانەی لە بارەی گەندەڵییەوە لەسەری ساخ بوونەوە. لە هەرێم و عێراق گەندەڵی لە ترۆپکایە گۆڕانکاری ریشەیش سەروەختێک دەکرێت کە بەزەبر (من أين لك هذا) پرۆسەیەکی گەورەی دەستپاکی ئەنجام بدرێت بەگشتگیری؛ ئەولیژنانەی کە لەم وڵاتە بە چاودێری نەزاهەت دروست بوون؛ هیچ کاریگەرییەکیان نییەو نەشمان دی کەس راپێچکەن؟! بەمەبەست لەسەروو خۆیانەوە سڕکراون و لاوازترین کەسەکان ئەو جومگە گرنگە بەڕێوەدەبەن.\nنەمانبینی فاسدێک، هەڵتۆقیوێکی ملیاردێری سیاسی رووبەڕووی سزاو دادگابێتەوە یان سامانە ناشەرعییەکەی بگەڕێندرێتەوە بۆ خەزێنەی گشتی؛ لەوەش ترسناکتر ئەوەیە کە بەتەوژم دێنە ناو پرۆسەی سیاسییەوە و زۆرترین جومگەگرنگەکانی دەسەڵات کۆنترۆڵ ئەکەن لەعێراق سەروبەندی یەکلایکردنەوەی پۆستەگرنگەکان باس لەوە دەکرا قەتەر، سعودییە، ئێران، ترکیاو وڵاتە زلهێزەکان کەوتبوونە مەزادی یەکلایکردن و دابەشکردنی جومگەگرنگەکان. لە عێراق، هەرێم سەنگەرگرتن لە گەندەڵکاران قورسترین ئەرکە. بەوپێییەی ئەوان رەگیان لە بنی بنەوەی خاک چەقیوە.\nبۆ وێنە فاسدێک دور بخرێتەوە؛ لەش و لاری و دارو دەستەکەی هەر وەک خۆی دەمێنێت. زیندانی بکەی بەرژەوەندییەکانی لەشوێنی خۆین زیاتر دەبن؛ بڕیارێک لە دژی بدەی ئەم لاو لات کەس و کار و گروپە چەکداریەکان ئەون دەیبەستنەوە بەئاسایشی نەتەوەی! ئەونەخۆشییە لە عێراق و ئەم کۆمەڵە؛ کاتی دەوێت تالەڕیشەوە هەڵدەکێشرێت. ڕێبین عومەر


Diplomatic Magazine | نهێنیه‌کانی ململانێی خێرای نێوان روسیا و تورکیا له‌سه‌ر ڕۆژئاڤا\nئه‌مه قسه‌یه‌کی نا مه‌نتقیه، چونکه چ لایه‌نێک هێزی هه‌بێت، ئه‌و بڕیاری سیاسی ئه‌دات، چ ئێستابێت یان داهاتوو، به‌پێی ڕێکه‌وتنه‌که‌ش سوپای سوریا به گڕۆپی سه‌وزی روسیا، ده‌گه‌ڕێته‌وه ناوچه‌کانی ڕۆژئاوا.\nله‌ئێستادا، سوپای سوریا گه‌یشتۆته (ته‌ل نه‌مر) که ٣٠ کم له سه‌رێ کانێ دووره، له‌گه‌ڵ ناوچه‌کانی عێن عیسا_ڕه‌قه_ته‌به‌قه_مونبه‌ج، پلانی داهاتووی سوپای سوریا گه‌یشتنه به کۆبانێ له زووترین کاتدا.\nله ئێستادا تورکیا ته‌نها شریتی سنووری نێوان گرێ سپی و سه‌رێ کانێی داگیرکردووه، که درێژیه‌که‌ی ١٢٠ کم، به‌مه‌ش تورکیا شکستی هێنا له پێشڕه‌ویکردن له داگیرکاریه‌کانی، چونکه ده‌زانێ زیاتر بێته پێش، ڕووبه‌ڕووی سوپای سوریا ئه‌بێته‌وه، که ئه‌مه‌ش واتای ڕووبه‌ڕووبوونه‌وه‌وی روسیایه، بۆیه تورکیا هه‌ڵه‌یه‌کی واناکات، چونکه پێش هه‌مووشتێک له‌گه‌ڵ روسیا هاوپه‌یمانه، دووهه‌م، نایه‌وێت له‌گه‌ڵ روسیا بکه‌وێته پێکدادانی سه‌ربازی.\nئه‌مریکا له کوێی هاوکێشه‌که‌یه؟\nله‌کۆتایی ساڵی ٢٠١٨، ترامپ ڕایگه‌یاند که له سوریا ده‌کشێنه‌وه، له ئێستادا ترامپ فه‌رمانی به وه‌زیری به‌رگری کردووه، که تاکۆتایی ئه‌م مانگه هێزه‌کانی ئه‌مریکا له سوریا بکشێنێته‌وه، که ژماره‌یان هه‌زار سه‌ربازه و زۆرینه‌یان به‌ره‌و عێراق ده‌کشێنه‌وه، جگه له ١٢٥ سه‌رباز که له بنکه‌ی سه‌ربازی ته‌نه‌ف جێگیر ده‌کرێن له سوریا، هێزه تایبه‌ته‌کانی فه‌ره‌نساش شانبه‌شانی هێزه‌کانی ئه‌مریکا ده‌کشێنه‌وه.\nبه‌مه‌ش کابوسه‌که‌ی روسیا که هه‌بوونی هێزی ئه‌مریکی بوو له ڕۆژئاوا نه‌ما، بۆیه مه‌یدانه‌که بۆ روسیا چۆڵبووه که ده‌یه‌وێت به زووترین کات له ڕێگه‌ی سوپای سوریاوه کۆنتڕۆڵی ڕۆژئاوابکات.\nوه له ئێستادا زۆرینه‌ی کارته به‌هێزه‌کانی سوریا به‌ده‌ست روسیایه، و تورکیاش شکستیهێنا له پلانه‌که‌ی.\nله‌هه‌ر دانوستانێکی داهاتووی نێوان کورد و حکومه‌تی سوریادا، پێشنیار و قسه‌کانی حکومه‌ت زیاتر باڵانسیان ده‌بێت، چونکه وجوودی سه‌ربازی له ناوچه کوردییه‌کان هه‌یه.


لیبیا؛ خۆ کاندیدکردن بۆ پۆستە باڵاكان دەستپێدەکات – Knwe.org\nسەرەکی » هەواڵ » لیبیا؛ خۆ کاندیدکردن بۆ پۆستە باڵاكان دەستپێدەکات\nلیبیا؛ خۆ کاندیدکردن بۆ پۆستە باڵاكان دەستپێدەکات\nلە خولێكی نوێی گفتوگۆكانیان لە مەغریب، هەردوو وەفدی لایەنە ناكۆكەكانی لیبیا، كردنەوەی دەرگای خۆکاندیدکردن بۆ پۆستە باڵاكانی وڵاتەكەیان راگەیاند، كە لە سبەینێوە دەستپێدەكات تاكو رۆژی 2ی مانگی داهاتوو.\nلە كۆبوونەوەیاندا كە رۆژانی هەینی و شەممەی رابردوو لە بوزنیقە بەڕێوەچوو، بەشداربووانی (دیالۆگی سیاسیی لیبی) بڕیاریاندا بە پێكهێنانی چەند گروپێكی بچووك، بە ئامانجی ئامادەكاریی بۆ پێشكەشكردنی داواكاریی خۆكاندیدكردن بۆ پۆستە باڵاكان، چونكە یەكێك بوو لە كێشە سەرەكییەكانی نێوان لایەنە ناكۆكەكانی لیبیا.\nبەپێی بەیاننامەیەكی هاوبەشی بەشداربووانی كۆبوونەوەكە، دوای كۆتاییهاتنی پڕۆسەكە، دەستدەكرێت بە دیاریكردنی نوێنەرانی پەرلەمانی رۆژئاوای لیبیا و حكومەتی ویفاق لە تەرابلوس.\nلە بەیاننامە هاوبەشەكەدا هاتووە، كە پۆستە باڵاكانی لیبیا بریتین لە، پارێزگاری بانكی مەركەزیی لیبیا، جێگری گشتی، سەرۆكی دەستەی چاودێریی ئیداری، سەرۆكی دەستەی نەهێشتنی گەندەڵی، سەرۆكی كۆمسیۆنی باڵای هەڵبژاردنەكان و سەرۆكی دادگای باڵا.\nئەم خولە نوێیەی دیالۆگی سیاسی لیبی درێژكراوەی زنجیرەیەك خولی پێشترە، كە مانگەكانی ئەیلول و تشرینی یەكەم و تشرینی دووەمی ساڵی رابردوو لە بوزنیقە و تەنجە لە مەغریب، لە نێوان هەردوولادا بەڕێوەچوون.


عەدنان کەرکووکی: کۆمسیۆن لە کەرکووک شکستی ھێناوە\nکەرکووک -KDP.info- کێشە کەوتووەتە نێو ئۆفیسی کۆمسیۆنی باڵای ھەڵبژاردنەکانی عێراق لە کەرکووک و بەرپرسێکی دەزگای ھەڵبژاردنی پارتییش لە کەرکووک دەڵێت، بەڕێوەبەری ئۆفیسی کەرکووک بۆ بەرژەوەندیی لایەنێک کار دەکات.\nعەدنان کەرکووکی، بەرپرسی دەزگای ھەڵبژاردنی پارتی لە کەرکووک، بە ماڵپەڕی فەرمیی پارتی دیموکراتی کوردستانی ڕاگەیاند: "ئۆفیسی کۆمسیۆن لە کەرکووک شکستی ھێناوە و ئەگەر ھەڵبژاردن لە کاتی خۆیدا بەڕێوە بچێت ئەوە لە سنووری پارێزگای کەرکووک کۆمسیۆن ھیچ ئامادەکارییەکی ئەوتۆی نەکردووە و ھەڵبژاردنەکانی پڕ دەبێت لە کێشە و ئاستەنگ، ئێمە زۆر نیگەرانین لە ھەنگاوەکانی کۆمسیۆنی کەرکووک و ڕۆژانە چاودێریی کارۆبارەکانی دەکەین.\nبەرپرسەکەی پارتی دەشڵێت: "گۆڕینی بەڕێوەبەری ئۆفیسی کۆمسیۆنی ھەڵبژاردنەکان لە کەرکووک بەگوێرەی یاسا نەبووە و سەرۆکی کۆمسیۆنی باڵا بەپێی یاسا دەسەڵاتی نییە بە ئارەزووی خۆی بەڕێوەبەری پارێزگاکانی بگۆڕێت و پێویستی بە کۆدەنگیی ئەنجومەنی کۆمسیاران ھەیە."\nعەدنان کەرکووکی ڕوونی کردەوە: "ئەو گۆڕانکارییەی لە ئۆفیسی کەرکووک کراوە جگە لەوەی یاسایی نییە، کاریگەریی کردووەتە سەر پشکی کوردیش، چونکە بەپێی ڕێژە، کورد لە کەرکووک زۆرینەیە و لەنێو کۆمسیۆن وەک پێویست نییە، ئەوەی ڕوویشی داوە لە گۆڕینی بەڕێوەبەر بۆ بەرژەوەندی لایەنێکی سیاسی بووە و کۆمسیۆن ئێستا لە کەرکووک بۆ بەرژەوەندییەکانی لایەنێکی سیاسی کار دەکات، نەک وەک سەربەخۆ."


“بە ئیرادە و باوەڕ تێکۆشانی ژنان سەردەکەوێت” – RojNews.News\n“بە ئیرادە و باوەڕ تێکۆشانی ژنان سەردەکەوێت”\n25/02/2020 - 2:45:46 pm\nشەممە, 9 مار 2019 – 11:49 ڕۆژنیوز – ناوەندی هەواڵەکان\nڕێکخراوی ژنانی گەنجی تێکۆشەر ڕاگەیەندراوێکیان بەبۆنەی ٨ی ئازار(ڕۆژی جیهانیی ژنان)ەوە بڵاوکردەوە.\nلە ڕاگەیەندراوەکەدا ٨ی ئازار لە لە ھەموو ژنانی تێکۆشەر، لە رۆزا لوکسەمبۆرگ ھەتا ئارینەکان و ڤیانەکان، ھەتا ئاڤێستاکان و سێوە قادرەکان و پیرۆز کراوە، هەروەها پیرۆزبایی لە عەبدوڵا ئۆجالان کراوە، کە پێشەنگایەتی فکر و فەلسەفەی ژیانێکی ئازاد بۆ ژنێکی ئازاد دەکات.\nلە بەردەوامیی ڕاگەیەندراوەکەدا هاتووە:”لە ڕۆژی ئەمڕۆدا لە قۆناغێکداین ھەموو ھێرشەکانی مۆدێرنیتەی کاپیتالیزم لەسەر ژن پێکدێت، لەبەرامبەر ئەم زیھنیەتە ژنانێک کە ئەمرۆ بە ھەموو جۆرێک بەرخۆدان دەکەن و بەم بەرخۆدانەیان کاپیتالیزم و فاشیزمیان لە ئەرز داوە سڵاویان لێ دەکەین و بەرخۆدانیان بەرز دەنرخێنین”.\nباس لەوەش کراوە، کە “لەلایەن هێزی داگیرکەرەوە بە زهنیەتی پێنج هەزار ساڵە هیچ هێرشێک نەماوە لەسەر ژن نەکرێت، (کوشتن، سوتاندن، تەجاوزکردن، بێ ماف کردن) هەتا ئیستاش ئەمانە بەردەوامە و ژنان دەبنە قوربانیی ئەم زیهنیەتە”.\nهەر لەو ڕاگەیەندراوەدا هاتووە:”ئەمڕۆ بەرخۆدانی ژنانی گەنجی تێکۆشەر هاتووەتە ئاستی فکریی، فەلسەفیی، سیاسیی، بە ئیرادە و باوەڕ ئەم تێکۆشانە سەردەکەوێت، ئەمڕۆ میراسی تێکۆشانی ڕۆزا لۆکسەمبۆرگەکان و کلاراکان، ئێمە وەک بزوتنەوەی ژنانی ئازاد بەڕێوەیدەبەین و ئەم تێکۆشانە بووەتە هیوایەک بۆ ژنانی هەموو جیهان”.\nلە کۆتاییشدا ژنانی گەنجی تێکۆشەر داوا لە ژنانی گەنجی باشوری کوردستان دەکات، کە یەکبگرن و خۆیان بەڕێکخستن بکەن لەبەرامبەر هەموو کێشە و هێرشەکان.\nئەم هەفتەیە کوردانی سوید بۆ ئازادیی ئۆجالان ئێشک دەگرن\nخنکانی چێژی منداڵیی لەنێو بازنەی کاردا\nهونەرمەند جەنگیز یازگی، هەر جارە و بە چڕینی گۆرانییەک سنوورە دەستکردەکانی کوردستان دەبڕێت و ئەمجارەش چووە ڕۆژهەڵاتی کوردستان و بەرهەمێکی...


بانگه‌وازێك بۆ ڕه‌وتی دیموكراتی عێراق\nئاسۆ گه‌رمیانی ( چالاكوانی مه‌ده‌نی) له په‌یجی تایبه‌تی خۆی له تۆڕی كۆمه‌ڵایه‌تی فه‌یسبوك بانگه‌وازێكی به‌زمانی عه‌ره‌بی ئاڕاسته‌ی ڕه‌ووتی دیموكراتی عێراق له ناوه‌وه‌و ده‌ره‌وه‌ی عێراق كردووه، كه تیایدا باس له پرۆسه‌ی ڕیفراندۆمی هه‌رێمی كوردستان ده‌كات كه بڕیاره ٢٥ ی ئه‌م مانگه ئه‌نجام بدرێت و ئاماژه‌ی به‌وه‌شكردووه كه ئه‌مه مافێكی سروشتی گه‌لی كوردستانه كه چاره‌نووسی خۆی دیاریبكات له ڕێگه‌ی گشتپرسییه‌وه بۆ هه‌ڵبژاردنی ئیراده‌ی جه‌ماوه‌ری سه‌باره‌ت به پێكهێنانی ده‌وڵه‌تێكی سه‌ربه‌خۆ كه سه‌ده‌یه‌كه ئه‌م گه‌له بۆی تێده‌كۆشێت.\nدوابه‌دوای گشتپرسی هه‌ڵبژاردنی په‌رله‌مان و سه‌رۆكایه‌تی ئه‌نجام ده‌درێت له یه‌كی مانگی یانزده‌ی ئه‌م ساڵدا بۆ هه‌ڵبژاردنی ده‌سه‌ڵاته‌كانی هه‌رێم كه یه‌كێك له هه‌ره كاره سه‌ره‌كی یه‌كانی ئه‌م ده‌سه‌ڵاته نوێیه ئه‌وه ده‌بێت كه مامه‌ڵه له‌گه‌ڵ ئه‌نجامه‌كانی گشتپرسی دا بكات، ئه‌گه‌ر هاتوو ئیراده‌ی ئێستای گه‌ل به‌زۆرینه له‌گه‌ڵ سه‌ربه‌خۆ بوون بێت ئه‌وا ئه‌و كات ده‌بێت ده‌ستبكات به داڕشتنی ده‌ستورێك و هه‌مان كات ده‌ستپێكردنی گفتووگۆ له گه‌ڵ حكومه‌تی به‌غداد.\nوه‌ك تێبینی ده‌كرێت ئه‌مڕۆ له عێراقدا ڕایه‌كی گشتی هه‌یه كه به پێچه‌وانه‌ی خواسته‌كانی كوردستانه كه به‌ته‌واوه‌تی دژایه‌تی ئه‌م ڕیفراندۆمه ده‌كات نه‌ك له ڕوانگه‌ی دژایه‌تیكردنی گه‌لی كوردستان به‌ڵكو له مه‌ترسی لێكه‌وته‌كانی عێراقێك به بێ كوردستان و كاریگه‌ری له‌سه‌ر دانیشتوانی له سایه‌ی حكومه‌تێكی لاواز وهاوكێشه سیاسی وكۆمه‌ڵایه‌تییه‌كان كه تا ئێستا یه‌كلانه‌كراوونه‌ته‌وه‌و، ئه‌مانه و وێڕای كێشمه‌كێشه هه‌رێمییه‌كان.\nهه‌روه‌ها به‌ڕێز ئاسۆ گه‌رمیانی په‌نجه‌ی خستۆته سه‌ر ئه‌و بارودۆخه‌ی ئێستا كه حزبه كوردستانییه‌كان هه‌موو هه وڵیان بۆ دامه‌زراندنی كۆماری كوردستان خستۆته‌گه‌ڕ كه له‌كاتێكدا به‌غداد داوای ووتوووێژ ده‌كات به‌ڵام به‌بێ گوێدان به ئیراده‌ی جه‌ماوه‌ی سه‌باره‌ت به ئه‌نجامی ڕیفراندۆمه‌كه، هه‌ر بۆیه لێره‌دا ده بێت ڕه‌ووتی دیموكراتی عێراقی ڕۆڵی خۆی ببینێت و كاریكگه‌ری خۆی هه‌بێت له سه‌ر ئه‌م بابه‌ته بۆئه‌وه‌ی ڕێگه به هیچ هێزێكی ده‌ره‌كی و ناوه‌خۆیی نه‌درێت ئه‌م بابه‌ته به‌ئاڕاسته‌یه‌كی خراپدا ببه‌ن و ببێته گرژی و تێكدانی په‌یوه‌ندی هه‌ردووگه‌لانی كوردستانی وعێراقی .\nله كۆتایی دا سێ خاڵی سه‌ره‌كی خستۆته ڕوو بۆ ڕه‌وتی دیموكراتی عێراق كه ئه‌مانه‌ن:\n- ڕێزگرتن له ئیراده‌ی گه‌لی كوردستان، و ئه‌مه ش بكرێته بنچینه بۆ مامه‌ڵه‌كردن له‌گه‌ڵ حكومه‌تی داهاتووی هه‌رێمی كوردستان\n- پاڵپشتی به‌رده‌وام بوون له گفتوو گۆو ووتوو وێژ له نێوان حكومه‌تی هه‌رێمی كوردستان و حكومه‌تی فیدڕاڵی ، هه‌ڵوێستی جیدی وه‌ربگیرێت له‌به‌رامبه‌ر هه‌ر لێدوانێك كه بچێته خانه‌ی ڕق وكینه و توندوتیژییه‌وه.\n- دانانی به‌رنامه‌یه‌كی دیاریكراوو په‌یوه‌ست به كات له لایه‌ن هه‌ردوو حكومه‌ته‌كه‌وه ( نموونه وه‌ك بریكست) ، كه له ماوه‌ی پێنج ساڵ تێپه‌ڕ نه‌كات، بۆ ڕێگه‌خۆشكردن بۆ كوردستان تاوه‌كو له عێراق بچێته ده‌ره‌وه، كه ده‌بێت له‌م ماوه دیاریكراوه‌دا چاره‌سه‌ر بدۆزرێته‌وه بۆ هه‌موو ئه‌و كێشانه‌ی دێنه ئاراوه به‌هۆی ( سه‌ربه‌خۆبوون\_ جیابوونه‌وه) ، كه ئه‌مه‌ش كاتێكی ته‌واوه بۆ حكومه‌تی به‌غداد هه‌تا بتوانێت كۆنتڕۆڵی هه‌موو ئه‌و ئه‌گه‌رانه بكات كه ببێته هۆی لاسه‌نگی هێز له دوو خولی هه‌ڵبژاردنی گشتیدا.


زانست و زانیاری – پەیمانگەی قەڵا و منارەی ناحكومی\nچۆنیه‌تی دانلۆد و دابه‌زاندن و ئه‌كتیڤ كردنی به‌رنامه‌ی VMware Workstation\n| رێكەوت:ئه‌یلول 06, 2021\nئه‌یلول 06, 2021\nچەند ڕێنمایەك لەسەر باتری موبایل بە گشتی\n| رێكەوت:شوبات 10, 2021\n1 / کاتێك موبایلەکەت لە ژێر شەحنە بە هیچ شێوەیەك بەکاری مەهێنە چونکە دەبێتە هۆی تەمەن کورتی باتریەکەت 2 / ...\n1 / کاتێك موبایلەکەت لە ژێر شەحنە بە هیچ شێوەیەك بەکاری مەهێنە چونکە دەبێتە هۆی تەمەن کورتی باتریەکەت 2 / کاتێك تەلەفونت بۆ دێت موبایلەکەت بە شەحنەوەیە بەزوترین کات دەریکەو پاشان جوابی تەلەفونکە بەرەو ...\n8 فێڵی نه‌هێنی گوگڵ “Google”\n| رێكەوت:شوبات 09, 2021\n1. یاری ئه‌تاری:گه‌ر گوگڵدا بنووسیت (Atari breakout) پاشان كلیك له‌سه‌ر به‌شی images بكه‌یت ئه‌وا ده‌توان ...\n1. یاری ئه‌تاری:گه‌ر گوگڵدا بنووسیت (Atari breakout) پاشان كلیك له‌سه‌ر به‌شی images بكه‌یت ئه‌وا ده‌توانیت یاری ئه‌تاری بكه‌یت 2. سوڕانه‌وه‌ی شاشه:گه‌ر له گووگڵدا بنووسیت "Do a barrel roll" ئه‌وا ش ...\n| رێكەوت:شوبات 08, 2021\nڕوم (ROM) : بریتیه له پارچه‌یه‌کی بچوک که له‌سه‌ر بۆردی دایک جێگیرکراوه ، وه هه‌ر سێ پیتی (ROM) که ...\nڕوم (ROM) : بریتیه له پارچه‌یه‌کی بچوک که له‌سه‌ر بۆردی دایک جێگیرکراوه ، وه هه‌ر سێ پیتی (ROM) که بۆ ناوی ئه‌م پێکهاته ده‌نوسرێت له سێ ووشه‌ی (Read Only Memory) وه وه‌گیراوه که به‌واتای (ب ...\n25 ساڵی داهاتوو لە سەدا 50ی کارەکان ڕۆبۆت ده‌یكات\n| رێكەوت:ئاب 13, 2020\nڕەنگە دوای 25 ساڵی داهاتوو لە سەدا 50ی کارەکان ڕۆبۆت بیکات.پێشکەوتنی ڕۆبۆت دوای 25 ساڵی تر وادەکات رێژەی ...\nڕەنگە دوای 25 ساڵی داهاتوو لە سەدا 50ی کارەکان ڕۆبۆت بیکات.پێشکەوتنی ڕۆبۆت دوای 25 ساڵی تر وادەکات رێژەی بێکار بەرزتر دەبێتەوە. ...\n| رێكەوت:ئاب 09, 2020\nچۆنیەتی ئەنجامدانی گەڕانێکی باش و پڕ ئەنجام لە گۆگلدائێمە وەک ستافی تێک ئای بە پێویستمان زانی لە زنجیرە ڕ ...\nچۆنیەتی ئەنجامدانی گەڕانێکی باش و پڕ ئەنجام لە گۆگلدائێمە وەک ستافی تێک ئای بە پێویستمان زانی لە زنجیرە ڕاپۆرتێکی ڤیدیۆییدا باسێک لەسەر مەکینەی گەڕانی گۆگل ئامادە بکەین کە یەکێکە لە زەبەلاحترین مەکینە ...\n| رێكەوت:ئایار 03, 2020\nلەم وانەیەدا باس لە یەکێک لە گرینگترین پرسەکانی ئینتەرنێت ئەکەین کە مەترسی هەیە لەسەر گشت بەکارهێنەرێکی ئ ...\nلەم وانەیەدا باس لە یەکێک لە گرینگترین پرسەکانی ئینتەرنێت ئەکەین کە مەترسی هەیە لەسەر گشت بەکارهێنەرێکی ئینتەرنێت بەتایبەت ئەوانەی کە بەکارهێنەری لاپتۆپ و کۆمپیوتەرن. کۆمپیوتەر! بەرپرسی کارەکانی ڕۆژان ...\nئایار 03, 2020\n| رێكەوت:ئایار 02, 2020\nماڵپەڕی cymath یەکێک لە بەهێزترین ماڵپەڕە جیهانییەکان تایبەت بە شیکارکردنی هاوکێشە بیرکاریەکان !ماڵپەڕی c ...\nماڵپەڕی cymath یەکێک لە بەهێزترین ماڵپەڕە جیهانییەکان تایبەت بە شیکارکردنی هاوکێشە بیرکاریەکان !ماڵپەڕی cymath بریتییە لە پلاتفۆڕمێکی بەهێزی تەکنەلۆژی کە تایبەتە بە شیکارکردنی هاوکێشە بیرکارییەکان بۆ ...\nئایار 02, 2020\n| رێكەوت:ئایار 01, 2020\nڕۆژانە ژمارەی بەکارهێنەرانی ئینتەرنێت لە زیادبووندایە بە ڕێژەیەکی بەرچاو و بێگومان هەر لە یەکەم هەنگاونان ...\nڕۆژانە ژمارەی بەکارهێنەرانی ئینتەرنێت لە زیادبووندایە بە ڕێژەیەکی بەرچاو و بێگومان هەر لە یەکەم هەنگاونان بۆ ناو ئیتەرنێتەوە تۆش بە یەکێک لە ڕاوکەر یاخوود نێچیر دائەنرێی لەناو ئەم جیهانە نادیار و فراو ...\nئایار 01, 2020\n| رێكەوت:نیسان 30, 2020\nوا خەریکە سەرجەم پێداویستییەکانی پڕۆژەی Starlink ـی تایبەت بە دابینکردنی ئینتەرنێت بۆ سەرانسەری جیهان بۆ ...\nوا خەریکە سەرجەم پێداویستییەکانی پڕۆژەی Starlink ـی تایبەت بە دابینکردنی ئینتەرنێت بۆ سەرانسەری جیهان بۆ بەردەستکردنی بە کۆتا دێت و پێ دەنێتە قۆناغێکی نوێوە. تاوەکو ئێستا، کۆمپانیای SpaceX ـی خاوەن پڕ ...


لە ناوەندی سەرکردایەتی کۆمەڵە و لەسەرسنور رۆژی گیانبەختکردوانی کۆمەڵە رێزی لێ گیرا - کۆمەڵەی زەحمەتکێشانی کوردستان\nلە ناوەندی سەرکردایەتی کۆمەڵە و لەسەرسنور رۆژی گیانبەختکردوانی کۆمەڵە رێزی لێ گیرا\nبەرەبەیانی ئەمرۆ یەکشەممە ٢٧ی رەشەمە، بە بۆنەی ساڵیادی گیانبەختکردنی ٧٢ پێشمەرگەی فیداکاری کۆمەڵە لە گوردانی شوان و رۆژی گیانبەختکردوانی کۆمەڵە، رێورەسمێک لە ناوەندی سەرکردایەتی کۆمەڵە و رێورەسمێکی دیکەش بە بەشداری ژمارەیەک لە هاوڕێیانی پێشمەرگە لە ناوچە سنورییەکانی کوردستان بەڕێوەچوو.\nلە رێورەسمەکەی ناوەندی سەرکردایەتی کۆمەڵە هاوڕێ رەزا کەعبی، بەرپرسی دەستەی کارگێڕی کۆمەڵە قسەو باسێکی پێشکەش کرد و بە کورتە باسێک لەسەر دەورو کاریگەرییەکانی گوردانی شوان، ئاماژەی بە فیداکاریی و لەخۆبردووی پێشمەرگەی کۆمەڵە لە هەموو بوارەکانی خەبات و لە پەیوەندی لەگەڵ خەڵکی کوردستان کرد. رێورەسمەکە هەروەها چەندین پارچە شێعر و سرودی لە خۆگرتبوو. لە کۆتایشدا بۆ رێزگرین لە یادی ئازیزی هاوڕێیانی گیانبەختکردوی کوردانی شوان و وەک وەفایەک ٧٢ نەمام لەلایەن هاوڕێیانی پێشمەرگەوە چێندرا.\nهەر بەرەبەیانی ئەمرۆ ژمارەیەک لە هاوڕێیانی پێشمەرگەی کۆمەڵە لە ناوچەسنورییەکانی کوردستان بۆ رێزگرتن لە هاوڕێیانی گیانبەختکردوی گوردانی شوان و هەموو گیانبەختکردوانی کۆمەڵە رێورەسمێکیان ساز کرد کە بەشێکی رێوڕەسمەکە لەم گرتە ڤیدیۆیەدا دەبینن:\n2018/03/18 /by عەتا\nhttps://www.komala.com/wp-content/uploads/2018/03/photo_2018-03-18_23-58-07.jpg 394 700 عەتا https://www.komala.com/wp-content/uploads/2014/03/logo.png عەتا2018-03-18 22:38:572018-03-19 00:56:37لە ناوەندی سەرکردایەتی کۆمەڵە و لەسەرسنور رۆژی گیانبەختکردوانی کۆمەڵە رێزی لێ گیرا\nشاندێكی پژاك سەردانی مقەڕی پەیوەندییەكانی كۆمەڵەیان كرد... بانگەوازی حیزبەکانی رۆژهەڵات بۆ خۆپیشاندان دژی تیرۆریزمی کۆماری ئیسلامی...


خۆپـیشاندانی لایەنگرانی سەدر بۆ چوونە دەرەوەی هێزەکانی ئەمەریکا\nی مانگی یه‌ک ٢٤, ٢٠٢٠\nهەزاران لایەنگری موقتەدا سەدر ڕێبەری ڕەوتی سەدری شیعەکانی عێراق، ئەمڕۆ هەینی ڕژانە سەر جادەکانی بەغدا بە مەبەستی پشتیوانیکردن لە داواکەی سەدر بۆ چوونە دەرەوەی هێزەکانی ئەمەریکا لە عێراق.\nموقتەدا سەدر 10 ڕۆژ لەمەوبەر لەسەر تویتەرەکەی داوای لە لایەنگرانی کرد خۆپـیشاندانێکی ملیۆنی ئەنجام بدەن بۆ دەربڕینی ناڕەزایی لە بەرامبەر هەبوونی لەشکری ئەمەریکا لە عێراقدا.\nخۆپـیشاندەران لە کاتژمێر 10 ی بەیانیـیەوە لە ناوچەکانی چادریـیە و کەڕادەی بەغدا گردبوونەوە، بەڵام ژمارەیان زۆر کەمتربوو لەوەی موقتەدا سەدر داوای کرد. خۆپـیشاندەران چەند دروشمێکیان دەگوتەوە، لەوانە "أخرج أخرج يا محتل"، واتە "بڕۆ دەرێ بڕۆ دەرێ ئەی داگیرکەر".\nنوێنەرێکی موقتەدا سەدر وتارەکەی سەدری خوێندەوە کە تیایدا داوای دەکات هەموو بنکە لەشکریـیەکانی ئەمەریکا لە عێراق دابخرێن، هەموو بارەگاکانی کۆمپانیا ئاسایشیـیەکانی ئەمەریکا لە عێراق دابخرێن و کۆتایی بە کارەکانیان بهێنرێت، داخستنی ئاسمانی عێراق بە ڕووی فڕۆکە جەنگیـیەکان و فڕۆکە هەواڵگیریـیەکانی ئەمەریکا، هەڵوەشاندنەوەی هەموو ڕێکەوتنە ئاسایشیـیەکان لەگەڵ ئەمەریکا، نابێت سەرۆک ترامپ لە بڕیار و وتارەکانی خۆی بە بەرزتر لە عێراق دابنێت، نابێت هیچ وڵاتێکی دراوسێ دەستوەربداتە چۆنیەتی مامەڵەکردنیان لەگەڵ ئەمەریکا ئەگەر هاتوو مایەوە و ڕەتیکرد هێزەکانی بکشێنێتەوە، ئەگەر ئەمەریکا ئەمانەی جێبەجێکرد، ئەوا وەکو داگیرکەر مامەڵەی لەگەڵدا ناکەن، بەڵام ئەگەر نا ئەوا دەبێتە وڵاتێکی دوژمنکاری عێراق.\nپاشان سەدر بابەندبوونی بە چەند خاڵێک ڕاگەیاند، لەوانە ڕاگرتنی بەرگری بە شێوەیەکی کاتی هەتا دوا سەربازی ئەمەریکایی عێراق جێدەهێڵت، کارکردن بۆ سزادانی هەر کەسێک لە هەردوولا هەوڵی پـێشێلکردنی ڕاگرتنی کاری دوژمنکارانە بدات، حەشدی شەعبی تێکەڵ بە هەردوو وەزارەتی بەرگری و ناوخۆ بکرێن، ئەگەر تێکەڵیش نەکران دەبێت پابەندی هەموو بڕیارەکانی فەرماندەی گشتی هێزە چەکدارەکان بن کە مەبەست لێی سەرۆک وەزیری عێراقە.


داوا دەكرێت نرخی عەلەف داببەزێندرێت - تۆڕی میدیایی خەڵک\nیەكێكە لە هۆكارەكانی گرانبوونی مریشك\nبەرێوەبەری كێڵگە پەلەوەرییەكان دەڵێت، سەرەڕای هەڵگرتنی گومرگ لەسەر كەرەستە عەلەفییەكان، بەڵام نرخی عەلەف هەر بەرزە و بەجۆرێك لەماوەی مانگ و نیوێكدا یەك تۆن عەلەف 100 بۆ 120 دۆلاری چووەتەسەر.\nنازم عەبدوڵا، بەڕێوەبەری كێڵگە پەلەوەرییەكان بە (خەڵك)ی ڕاگەیاند، پێداویستی كێڵگەكانی پەلەوەریی نرخیان گران بووە كە هۆكاری بەرز بوونەوەی نرخی مریشكن بە تایبەت عەلەف كە لەماوەی مانگ و نیوێكدا یەك تۆن عەلەف 100 بۆ 120 دۆلار گران بووە، بۆیە داوای دابەزاندنی ئەو نرخە دەكەین.\nئاماژەی بە ئەوەشكرد، دەستخۆشی لە وەزیری كشتوكاڵ دەكەین كە لەسەر داوای ئێمە گومركی لەسەر ئەو كەرەستە عەلەفیانە هەڵگرتووە كە بۆ كارگە عەلەفییەكان دێت، بەڵام 28 بۆ 30 كارگە لە دهۆكەوە هەتا كەلار بە یەك تەلەفۆن نرخ گران دەكەن و هەرزانی ناكەن لە كاتێكدا گومرگیشیان لەسەر هەڵگیراوە.\nوتیشی، گلەیمان لە لایەنە پەیوەندیدارەكان هەیە كە بۆچی كار بۆ دابەزاندنی نرخی عەلەف ناكەن؟ هەروەها ئەو گلەییەمان لە كەناڵەكانی ڕاگەیاندنیش هەیە كە بۆچی ئەو بابەتە ناوروژێنن؟\nپێشتر نازم عەبدوڵا، بە خەڵكی ڕاگەیاندبوو كە بەرزبوونەوەی نرخی مریشك كاتییە و لەماوەی نزیكەی 10 ڕۆژی دیكە دادەبەزێت.


هیچ شتێك لەم جیهاندا لە حاڵەتی نەگۆڕ و چەقبەستوودا نامێنێت، و جوڵە و گۆڕان ڕەهایە و متبوون و سستی و ڕاوەستان ڕێژەییە، و لە هیچ كاتێكدا لە هەمان ڕووبار ناپەڕینەوە، چونكە ئاوی ڕووبارەكە لە جوڵەدایە.\nئەم ئاراستەیە كە تا ئێستا بەشێكە لە دیدێكی دیالكتیكیانە بۆ مێژوو و بۆ ئێستا و ئایندە، بواری ڕەوشی جیهان و ئاستی نێودەوڵەتی دەگرێتەوە كە لە هەلومەرجی ئێستادا ڕوواڵەتی گۆڕانكارییەكان لە بازنەیەكی چلۆنایەتی سەرەتاتكێ دەكات.\nبە مەبەستی ئاماژەكردن بۆ ئەم ئاراستەیە، بە پێویستی دەزانم كە سەرنجی خوێنەر بۆ چالاكییەكی سیاسی ـ ئابووری جیهانی، ڕابكێشم كە بیستوپێنجەمین كۆڕبەندی ئابووری نێودەوڵەتی سانت پۆترسبرگە كە لە 15 تا 18ی حوزەیرانی ئەمساڵدا بەسترا.\nتەمەنی ئەم كۆڕبەندە ئابوورییە بۆ ساڵی 1997 دەگەڕێتەوە و لە ساڵی 2005وە بە سەرپەرشتی و ئامادەبوونی سەرۆكی ڕوسیا ڕێكدەخرێت، و ڕووداوێكی بەرچاو لە بواری جیهانی ئابووری و وەبەرهێنان بووە پاش كۆڕبەندی داڤۆس.\nهەرچەندە سیاسەت و ئابووری بەردەوام لە یەكتر جیا ناكرێتەوە، بەڵام ئاراستە و پەیامە سیاسییەكان لە دووایین كۆڕبەندا بەتایبەتی ئەوانەی پەیوەندییان بە ڕەوشی نوێی جیهانەوە هەیە، زۆر بە ڕوونی دەركەوتن.\nئەم ئاراستە سیاسییە بەرچاوە و زەقە لە دوو چالاكی كۆڕبەندەكەدا دەركەوت. یەكەمیان: گوتاری سەرۆك پوتین كە بەرنامەیەكی ئابووری ـ سیاسی نوێی بە وردەكارییەوە سەبارەت بە ڕەوشی ڕووسیای خستە ڕوو. بەرنامەیەك نەك تەنیا پسپۆڕان و كەسانی تایبەتمەند لەم بوارەدا ئامادەیان كردبێت و ئەركی سەرۆك پوتین تەنیا خوێندنەوەی بووبێت، بەڵكو خودی خۆی لە وردەكاری دانانی ئەو بەرنامەیە بەشدار بووە.\nدووەمیان: ئەو چاوپێكەوتنەیە كە بەڕێوەبەری كەناڵی RT لەگەڵ سەرۆكی ڕووسیا و سەرۆكی تاجیكستان ئەنجامی دا.\nلە سەرجەم بەرنامە ئابوورییەكەی سەرۆك پوتین و ئاخافتنەكانی لە دیدارەكەدا كۆمەڵێك بۆچوون خرانە ڕوو كە بێگومان ناكرێ بە دابڕان لە شەڕ لە ئۆكرانیا تەماشا بكرێت.\nخاڵە سەرەكییەكانی بۆچوونەكان لەم پوختەی خوارەوەدا دەردەكەوێت:\nـ جیهان لەم هەلومەرجەدا وەكو جاران نەماوە، و بەشێك لە هۆكارەكان بۆ ئەوە دەگەڕێتەوە كە ئەمریكا لە شەڕی سارددا سەركەوتنی خۆی ڕاگەیاند و پێی وابوو بەرژەوەندییەكانی لە جیهاندا پیرۆزن، و سەرتاپای جیهان لە لایەن ئەوەوە كۆلۆنیالكراوە، و ئێستاش گەمەكە بە ئاراستەیەكی دیكەدا دەڕوات، و لەم هەلومەرجەدا جیهان سەقامگیری بە خۆیەوە نابینێت.\nـ ئەو باوەڕەی كە بە دراوە جیهانییەكانی پێشتر هەبوو كە مەبەستی دۆلارە بەسەرچووە، و سەرەڕای هەموو سزا ئابوورییەكان رۆبل نەڕووخا، و رێژەی سوود بۆ 7% لە بانكەكاندا كەم دەكەینەوە.\nـ پشتبەستن بە ئابووری ناوخۆ و وەبەرهێنانی هەلە نوێیەكان كە ئابووری ناوخۆیی پتەو دەكات و پشتی پێدەبەستێت.\nـ یەكێتی ئەوروپا سەروەری خۆی لە دەستداوە و بۆتە پاشكۆیەكی سیاسەتەكانی ئەمریكا.\nـ سزا ئابوورییەكان بە سەر ڕووسیا نێگەتیڤانە بە سەر ئابووری جیهان و خودی ئابووری یەكێتی ئەوروپا كارتێكردنی خۆی جێ دەهێڵێت، و زیانەكانی ئەو سزا ئابوورییە بە سەر ئابووری یەكێتی ئەوروپا گەیشتووەتە 400 ملیار دۆلار، بەڵام بە سیاسەتی ئابووری نوێ ڕووسیا لە سزاكان دەرباز دەبێت، بودجە لە 2022دا 51 ملیار دۆلار لەوەی كە هەیە زیاتر دەبێت، و ڕووسا خۆی لە جیهان دانابڕێت و بەشێكی زۆری جیهان بەو سزایانە قایل نییە.\nـ هەڵئاوسانی ئابووری لە ناوچەی یۆرۆ گەیشتۆتە 20%.\nـ شاردنەوەی پەین لە لایەن ئەمریكاوە بۆتە هۆی درووستبوونی قەیرانی خۆراك لە جیهاندا.\nسەبارەت بە تەوەری گفتوگۆی هەردوو سەرۆكی ڕووسیا و تاجیكستان لە كۆمەڵێك خاڵ هاوڕای یەكتر بوون، و بەڵام لە هەندێ خاڵی دیكە بۆچوونی سیاسی جیاوازیان هەبوو، لەوانە كاتێك بەڕێوەبەری كەناڵی RT پرسیاری سەبارەت بە سەربەخۆیی دونباس كردـ سەرۆك پوتین باسی ئەوەی كرد كە ئەو سەربەخۆییە ڕەزامەندی حكوومەتی ناوەند واتە ئۆكرانیای ناوێ و پێشتر لە كۆسۆڤۆ بە هەمان شێوە سەربەخۆیی ئەنجام درا، لە كاتێكدا سەرۆكی تاجیكستان لەگەڵ سەربەخۆیی ئەو وڵاتانە نییە و ئامادە نییە دانی پێدا بنێت.\nلە تێكڕای ئەو دوو بابەتەی كە ئاماژەمان بە هەندێ خاڵە سەرەكییەكانی كرد ئەم دەرئەنجامە دەخەمە ڕوو:\n1ـ ململانییەكان لە سەر ئاستی جیهاندا تەنیا لە چوارچێوەی باكوری دەوڵەمەند و باشوری هەژاردا نەماوە، و بەڵكە باشور و ڕۆژئاوا خۆیان لە جۆرێك هاوپەیمانی نوێ دەبیننەوە.\n2ـ سەرەتاكانی نەمانی تاكە جەمسەری بەدەركەوتووە و درێژەپێدانی شەڕ لە ئۆكرانیا كارێكە بۆ ئەوەی كۆتایی تاكە جەمسەری ڕانەگەیەنرێت، بەڵام فرەجەمسەری ئایندە دیسانەوە بە بازنەی سەرمایەداریدایە و قۆناغێكی نوێی ململانێی سەرمایەدارییە لە ئاستی جیهانیدا.\n3ـ سەرۆك پوتین سیاسەتێكی ئابووری نوێی خستە ڕوو كە تا ڕادەیەك دەستێوەردانی دەوڵەت لە چالاكی ئابووریدا تیایدا بەرجەستە دەبێت، بەڵام ئەو سیاسەتە لە چوارچێوەی بژاردەی سەرمایەدارییە كە بە شێوازێكی دیكە بەردەوامبوونی نەهامەتەكانی مرۆڤایەتی و قەیرانەكانی جیهانە.


پاش ئاماژەکەی تەندروستیی جیهانی.. جه‌نگی دەمامک گەرم دەبێت\nهۆشەنگ 14/11/2019 - 20:02 بڵاوکراوەتەوە لە ئابووری/كوردستان\nئەمڕۆ پێنجشەممە وەزارەتی کشتوکاڵ و سەرچاوەکانی ئاوی ھەرێمی کوردستان چەند بڕیارێكی دەركرد و ئەنجومەنی باڵای پیشەسازیی پەلەوەریشی دامەزراند.\nوەزیری كشتوكاڵ و سەرچاوەكانی ئاو بڕیاری دروستكردنی ئەنجوومەنی باڵای پیشەسازی پەلەوەری دەركرد، لەگەڵ سنوورداركردنی هێلكەی تایبەت بۆ هەڵهێنەرەكان و خستنە لیستی رەشی ئەو كۆمپانیایانەی بەرهەمی قەدەخەكراو هاوردە دەكەن، لەگەڵ كەمكردنەوەی كرێی كارەبای كارگە ئالیكیەكان.\nئەمڕۆ بێگەرد تاڵەبانی وەزیری كشتوكاڵ و سەرچاوەكانی ئاو لەگەڵ كۆمەڵە و رێكخراو و كۆمپانیاكانی تایبەت بە پەلەوەر و ئالیك كۆبووەوە بە ئامانجی چارەسەركردنی كێشە و گرفتەكانی بەردەم پیشەسازیی پەلەوەر و لەپێناو بایەخدان بە بەرهەمی ناوخۆیی و سنورداركردنی بەرهەمی هاوردە.\nلە كۆبوونەوەكەدا كە بەڕێوەبەرە گشتییەكانی وەزارەتەكە ئامادەی بوون، بڕیار درا بە دروستكردنی ئەنجومەنی باڵای پیشەسازیی پەلەوەر و كۆبوونەوەی بەردەوامی دەوری كە هەر دوو مانگ جارێك كۆبێتەوە و لە كاتی پێویستیشدا كۆبوونەوەكە بكرێت، ئەنجومەكە راستەوخۆ لەلایەن وەزیری كشتوكاڵ سەرپەرشتی دەكرێت.\nوەزیری كشتوكاڵ هەروەها بڕیاری دا هەر كۆمپانیایەك بەرهەمی قەدەخەكراو هاوردە بكات، دەخرێتە لیستی رەش، ئەمەش لە پێناو پاراستنی بەرهەمی ناوخۆیی. بڕیاريش درا كۆبوونەوەیەك لەگەڵ پارێزگاكان بكرێت بۆ رێكخستنەوەی بازاڕی پەلەوەر. هەروەها بڕیار درا بە سنوورداركردنی هێلكەی تروكان، كە تەنها لەسەر خواست و پێویستی پرۆژەكانی هەڵهێنەر دەبێت.


پەیامی سەرۆکی پارتی سەربەستیی کوردستان، بە بۆنەی سەریساڵی زاینییەوە.\nکوردستانی وڵاتداگیرکراو! لاوانی ستەمدیدەی بێوەری لە هەموو خۆشییەکانی ژیان.\nسەرەتا: پیرۆزبایی هاتنی ساڵی نۆێی زاینی لە گشت گەلی کورد و گشت نەتەوە ئاشتیخوازەکانی جیهان پیرۆز دەکەم.\nوا بەرەو پێشوازی ساڵی ٢٠١٩ی زایینی دەرۆین. ئەمساڵەشمان وەک هەموو ساڵانی پێشووتر پر لە کارەسات و ناخۆشی تێپەرکرد. هەر لەم ساڵەی ٢٠١٨ بە دەیان ڕۆڵەی کورد لە سێدارەدران، بە دەیان لاوی کۆڵکێشی کورد لە سەر سنوورە دەستدروستەکانی نێوان باشور و رۆژهەڵاتی کوردستان، درانە بەر گوولەی پر لە قینی فارسی داگیرکەر.\nلە ناوچەکانی لێقەوماوی کرماشان، خەڵکی هەژارو ماڵرووخاو، ژیانیان لە سالی پێشووتر دژوارترە، لە پاش ساڵێک و ٢مانگ بە سەر کارەساتی بە گووماناوی زەوی لەرزین، هیچ ئاڵوگۆرێک بۆ ئارامی ژیانی ئەو خەڵکە پێکنەهاتووە. لە گشت شاروناوچەکانی خۆرهەڵاتی کوردستان، ئاستی هەژاری و ئاستەنگی بواری ئابوری تەواو فشاری بۆ.خەڵک هێناوە، ئەمە لە کاتێکدایە کە ژیرزەوییەکانی خۆرهەڵاتی داگیرکراومان پرە لە سەروەت و سامانی دەوڵەمەند.\nهاوڵاتیانی کرماشانی پایتەخت، سنەی قارەمان، ورمێی سمکۆکان، هەورامانی ئاهوراکان، ئیلامی بووکی زاگرۆز، لوڕستانی بە غیرەت، موکریانی بووکی کوردستان، گشت و شارو ناوچەو گووند ودەوار نشینەکان: پێویستە هەموومان ئەم ڕاستیە بزانین و هەمیشە بە بیری خۆمان و نەوەی داهاتوومان بهێنینەوە، کە : ئەم هەموو نەهامەتییانەی کە ساڵ بە ساڵ بە ڕێی دەکەین، هەموو دەگەرێتەوە بۆ مانەوە لە بندەستی نەتەوەی زاڵم و داگیرکەری خاکی کوردستان.\nوەک عارف باوەجانی ڕۆڵەیەکی خزمەتکاری ئەم نیشتیمانە داواتان لێدەکەم، دەستی تەک بە تەکتان دەگووشم کە با تەواوی خەبات و تێکۆشانتان بۆ بە دەرنانی داگیرکەران بێت لە سەر خاکی پیرۆزی وڵات ونیشتیمانتان. مێژووی بەشەریەت لە جیهاندا سەلماندوویەتی کە هەتا داگیرکەر حاکم بێت هەرگیز ئارامی و ئاشتی و ئابوری خەڵک باش نابێت وبگرە زیاتر پێچەوانەی ساڵی پێشووتر دەبێت.\nتکایە هەرگیز مەکەونە داوای هیندێک دەستەواژەی فریودەر لە ژێرناوی کە گوایا کورد نەتەوەی دێرینی ئەو خاکەیە بە ناوی ئێران، ئەوە هەرگیز ڕاست نییە، کورد نەتەوەیی دێرینی سەرخاک و زێدی باوباپیرانی خۆیەتی کە لە مێزوبۆتامیاوە تا بناری چیاکانی زاگرۆزە، ئەو خاکەی کوردی لە سەر ژیاوەو دەژی تەنیا ناوی کوردستان بووە نەک ناوی دیکەی داسەپێنراو.\nهەروەها بروا بەو پروپاگەندەیە نەکەن، کە بە گۆرینی ڕیژیمی حاکم ! ستەمکاری کۆتایی دێت، ئەوەش تەنیا دروشمێکی فریودەرە بۆ گەلێکی خەباتگێری وەک کوردە، تا فارسی حاکم لە وڵاتێک لە ژێر ناوی ئێران حوکمداری بکات، لە ژێر هەر ناوێک بێت، وەک پاشایی وئسلامی وکۆمۆنیستی و سوسیالیستی وفیدراڵی و هیدیکە، ئەمانە تەنیا بۆ چەوساندنەوەی نەتەوەی کوردونەتەوەکانی دیکەی غەیرە فارس دەبێت لە ناوچەکانی خۆیان.\nبۆ پێشەوە لە پێناو خەبات لە پێناو سەربەخۆیی یەکجاری کوردستان،\nبراتان/ عارف باوەجانی/ سەرۆکی پارتی سەربەستیی کوردستان.\nسەری ساڵی ٢٠١٩ی زاینی.\nڕێکه‌و 2019-01-01 13:09:17


سڵاو لە چاكی و جوانیتان، كە ڕەونەقبەخشی گەل و نیشتیمانە\nئێوە لەوەتەی هەن بەشێكی گرنگ بوون لە تابلۆ گەورەكەی نیشتیمان، نەك هەر ئەوە بەڵكو ئێوە جوانترین ڕەنگ و دیمەنی تابلۆ گەورەكەی ئەم نیشتیمانەن، ئێوە بە چاكی و چاكەكاریتان، بە جوانی و جوانكاریتان، بە بیری ڕوون و پاكتان، بە پەیامداری و ئیسڵاحخوازیتان، بە نەهج و ڕێبازی میانەڕەوییتان، بە خەمخۆری و پەرۆشیتان بۆ ئەم گەل و نیشتیمانە، بە ڕاستگۆیی و سەداقەت و ئەمانەتداریتان لەگەڵ پەیام و دینداریتان، بە هەڵگرتنی خەمی خاك و خەڵك و هەوڵدانتان بۆ ڕەزامەندی خوای میهرەبانتان، بە هەموو ئەمانە و چەندین كار و وێنەی دیكەتانەوە، بوونەتە جوانترین و باشترین دیمەنی تابلۆی گەل و نیشتیمانمان.\nئێوە ڕاستە مرۆڤن و بێ هەڵە و كەموكورتی نین، نەپێكان و موەفەق نەبوون لە هەندێ كار و قۆناغ و هەڵكشان و داكشان و سەركەوتن و نوشتسی كار و میكانیزمتان بووە، بەڵام بە هەموو ئەو هەڵە و كەموكورتی و نەپێكانانەشەوە هێشتاش هەر جوانترین و باشترین دیمەنی تابلۆ گەورە و ڕەنگاو ڕەنگەكەن.\nبۆیە شانازی بكەن بە دین و دینداری و پەیامداریتانەوە، بە بیری میانەڕەوی و ڕەفتاری ئیسڵاحخوازیتانەوە، بە نیشتیمانپەروەری و نەتەوە دۆستیتانەوە، بە دڵسۆزی و خەمخۆریتانەوە، بە موسڵمان بوون و بۆخواژیانتانەوە، بەڵێ بە ئیسلامەتی و (یەكگرتوو) بوونتانەوە... نەك هەر ئەوە بەڵكو شوكر و سوپاسی بێ پایانی خوای میهرەبان بكەن و شانازی بكەن بە هەموو ئەو كەسانەشەوە كە ئێوەیان قبوڵە و پشتیوان و هاوكاری بیر و پرۆژە و كاروانەكەتانن، تەنانەت ئەوانەش كە ئامادە نین ببنە ئەندام و بێنە ناو ڕیز و ڕێكخستنەكانتانەوە، شانازییان پێوە بكەن مادام بیر و سلوك و ڕەفتاری پاك و چاك و زمانی نەرم و شیرینی ئێوە بووەتە بەشێك لە كەسێتی و پێكهاتەی كۆمەڵایەتی و سیاسی و زانستی و ئەدەبی و هونەرییان... ئەوان ئەگەر ڕێكخستنەكە و ناوی حیزبەكەی ئێوەشیان قبوڵ نەبێت، خۆ بە دڵنیاییەوە عەقڵ و ڕەفتار و ئەخلاق و سلوك و دینداری ئێوەیان قبوڵە، بۆیە ڕێزیان لێبگرن و تەقدیری ئەو باشی و جوانیەی ئەوانیش بكەن.\nساڵیادی پرۆژەی ئیسڵاحخوازانە و ئیسلامخوازانەی یەكگرتوو پیرۆز بێت لە هەموو یەكگرتووەكان و یەكگرتوو دۆست و یەكگرتوو بیر و یەكگرتوو سلوكەكان... پیرۆز بێت (25) ساڵ خەبات و تێكۆشانی یەكگرتووی ئیسلامی كوردستان.


شاسوار عەبدولواحید بەر لە دەستگیركردنی ئەم داوایەی لە هاووڵاتیان كرد\n21:29 پێنج شه‌ممه 16 ئایار 2019\nلە پەیامێكی ڤیدیۆیدا كە پێش دەستگیركردنی تۆماركراوە، شاسوار عەبدولواحید سەرۆكی جوڵانەوەی نەوەی نوێ داوایەك لە هاووڵاتیانی هەرێم دەكات و دەڵێت”یەكێتی دەیەوێت نەوەی نوێ واز لە پرەنسیپەكانی بهێنێت و بچێتە ژێرباڵی دەسەڵات”.\nشاسوار عەبدولواحید سەرۆكی جوڵانەوەی نەوەی نوێ لە پەیامێكی ڤیدیۆیدا كە پێش دەستگیركردنی تۆماركراوە، ڕایگەیاند”هێزەكانی یەكێتی دەیانەوێت جوڵانەوەكەمان لاواز بكەن و واز لە پرەنسیپەكانی حزبەكەمان بێنین و بچینە ژێر باڵی دەسەڵات، بەڵام ئەوە دوورە لە ئەخلاقی ئێمە و هەرگیز كاری لەو شێوەیە ناكەین”.\nسەرۆكی جوڵانەوەی نوێ ئاماژە بەوە دەكات، دەسەڵات پێشتر چەندین سیناریۆی لەو شێوەیان بۆ دروست كردوون و هەوڵیانداوە لاوازیان بكەن، دڵنیایی ئەوەشیدا ئەم “سیناریۆ”یە ئاشكرا دەبێت و ڕاستییەكان بۆ خەڵك دەردەكەوێت.\nهاوكات شاسوار عەبدولواحید داوایەكی لە هاوڵاتیان كرد و ئاماژەی بەوەكرد، پێویستە ئیتر هاوڵاتیانیش پشتی ناهەقی نەگرن و بچنە بەرەی هەق و زوڵم و ناحەقیەكانی دەسەڵات قبوڵ نەكەن.\nجەختیشیكردەوە، نەوەك گرتن و زیندانی كردن، بەڵكو ئامادەیە ژیانیشی دابنێت، بەڵام هەرگیز بەرەی هاووڵاتیان جێناهێڵێت و پشتگیری دەسەڵات ناكات و بەردەوام دەبێت لە هەڵوێستەكانی ڕابردووی، وتیشی:”لە هیچ وڵات و سەردەمێكدا بۆ گۆڕانكاریكردن فەرشی سوور بۆ كەس ڕانەخراوە”.\nپاش ئەوەی دوێنێ چوارشەممە 15ی ئایاری 2019 دادگای ئاسایشی گشتی هەرێم فەرمانی دەستگیركردنی بۆ شاسوار عەبدولواحید، سەرۆكی جوڵانەوەی نوێ دەركرد، ئەمڕۆ شاسوار عەبدولواحید خۆی چووە دادگای سلێمانی و بە فەرمانی دادوەر دەستگیركرا.\n08:32 یه‌ك شه‌ممه 15 ئادار 2020\nئەنجامی پشکنینی کۆرۆنای ترەمپ دەرچوو (بەڵگە)


باسنیوز پارێزگاى هەولێر ئامادەکارى بۆ پێشوازیکردن لە کوردانی رۆژئاوای کوردستان دەکات هەواڵی کوردستان\nپارێزگاى هەولێر ئامادەکارى بۆ پێشوازیکردن لە کوردانی رۆژئاوای کوردستان دەکات\n2019/10/13 | 00:24\nجێگرى پارێزگارى هەولێر رایگەیاند بەمەبەستى پێشوازیکردن و لە ئەگەرى هاتنى شەپۆلى ئاوارەکانى رۆژئاوا بۆ هەرێمی کوردستان کۆبوونەوەیەک لە دیوانى پارێزگاى هەولێر ئەنجامدرا بەئامادەبوونى لایەنە پەیوەندیدارەکان بۆ تاوتوێکردنى بارودۆخەکە.\nتاهیر عەبدوڵڵا جێگرى پارێزگارى هەولێر بە(باسنیوز)ى راگەیاند:"بەسەرپەرشتى پارێزگارى هەولێر لە دیوانى پارێزگا کۆبوونەوەیەکى فراوان ئەنجامدرا بەمەبەستى خۆئامادەکردن بۆ هەر بارودۆخێکى نەخوازراو کە چاوەڕواندەکرێت بەهۆى هێرشى سوپاى تورکیا بۆ سەر رۆژئاواى کوردستان بێتە ئاراوە، لە کۆبوونەوەکەدا لایەنە پەیوەندیدارەکان لە پۆلیس و ئاسایش و بەڕێوەبەرە گشتییەکان و دەزگاى خێرخوازى بارزانى و مانگى سوورى نێودەوڵەتى و ئەو رێکخراوانەى پەیوەندیدارن بە پێشوازیکردن لەپەنابەران".\nراشیگەیاند: "بەهۆى جێگیرى بارى ئاسایش، هەرێمى کوردستان بووەتە پەناگەیەکى ئارام بۆ ئەو ئاوارە و پەناهەندانەى کە رووى تێدەکەن هەر بۆیەش لەکاتى هێرشى رێکخراوى تیرۆریستى داعش بۆسەر پارێزگاکانى عێراق ژمارەیەکى زۆر هاووڵاتی روویان لە هەرێم کرد، هەرچەندە بارگرانییەکى زۆریش کەوتە سەرشانى حکوومەتى هەرێم چونکە ئەو خەڵکە پێویستییان بە خۆراک و پۆشاک و داودەرمان و ئاو کارەبا دەبێت، بەڵام هیچ کات سنوورەکانى کوردستان بەرووى ئاوارەکان دانەخراون".\nجێگرى پارێزگارى هەولێر ئاماژەى بە ئەوەش کرد" ئێستا زیاتر لە 100 هەزار پەناهەندەى رۆژئاواى کوردستان لە هەولێرن و لەکەمپەکان و گەڕەکەکان ژیان دەگوزەرێنن، لەگەڵ ئەوەش بە لەبەرچاوگرتنى دۆخى رۆژئاوا ئێمە ئامادەین بۆ پێشوازیگردن لەوکەسانەى روولە هەولێر دەکەن، هیوادارین کەس ئاوارە نەبێت بەڵام ئەگەر دۆخەکە خراپ بێت خەڵک ناچارە ماڵ و حاڵى خۆى جێبهێڵێت لەپێناو پاراستنى ژیانى خۆى".\n⋙ گەریلاکان خۆیان خزاندە ناو هێزێکی داگیرکەران: ٤ سەربازی تورک کوژران\n⋙ لە سلێمانی توشبوویەکی دیکەی کۆرۆنا گیانیلەدەستدا\n⋙ داگیرکەران لە گرێ سپی زەویە کشتوکاڵیەکانیان سووتاند


ئەمریكا هەڕەشەی كوشتن لە ئیسماعیل قائانی دەكات – تۆڕی میدیایی خەڵک\n2020/01/23 - 7:30 PM\nنوێنەری تایبەتی ئەمریكا بۆ كاروباری ئێران ڕایدەگەیەنێت ، ئەگەر جێگرەوەكەی قاسم سولەیمانی ڕێگاكەی سولەیمانی بگرێتە بەر هەمان چارەنوسی ئەوی دەبێت و بەر هێرشی هێزەكانی وڵاتەكەی دەكەوێت.\nئاژانسی هەواڵی (میهر) لەزاری برایان هۆك، نوێنەری تایبەتی ئەمریكا بۆ كاروباری ئێران بڵاویكردەوە، كە ناوبراو لە لێداونێكیدا ڕایگەیاندووە، ئەگەر جێگرەوەكەی قاسم سولەیمانی مەبەست لێی ئیسماعیل قائانی بووە، ڕێگاكەی سولەیمانی بگرێتە بەر هەمان چارەنووسی ئەوی دەبێت.\nڕاشیگەیاندووە، ترامپ ماوەیەك لەمەو پێش ڕاشكاوانە ئەوەی خستەڕوو هەر جۆرە هێرشێك بۆ سەر ئەمریكییەكان یان بەرژەوەندییەكانیان لە گەڵ وەڵامی قایمی ئێمە بەرەوڕوو دەبێتەوە، كە ئەمە هەڕەشەیەكی نوێ نییە.\nئیسماعیل قائانیقاسم سولەیمانینوێنەری تایبەتی ئەمریكا بۆ كاروباری ئێران\nلە ساڵیادی كوشتنی قاسم سولەیمانی، خامنەیی پەیامێكی بڵاوكردەوە


ئەرشیفی ڕاپەڕینەکان: ١٩١٧ - ١٩٢٣، ١٩٥٣ - ١٩٨٠\nکۆمیتە کرێکاریەکان المجالس العمالية Workers' Councils\nکۆمیتە کرێکاریەکانی ڕووسیا ١٩٠٥\nکۆمیتە کرێکاریەکانی ١٩١٧ - ١٩٢٣\n١٠٠ ساڵی تەواو بەسەر کۆمیتە کرێکاریەکانی ١٩١٧-١٩٢٣ دا\nکۆمیتە کارگەریەکانی ئەوروپای خۆرهەڵات ١٩٥٣ - ١٩٨٠\nئەنتۆن پانیکۆک دەربارەی شۆڕشی سۆڤێتی ئەڵمانی لە قۆناغی یەکەمیدا لە ١٩١٨ دا دەنووسێت: "سەرباری هێزی دژە شۆڕش، شۆڕش بە هەموو شوێنێکی ئەڵمانیادا بڵاوەی دەکرد بە هەموو ووڵاتدا، ئەنجوومەنە کارگەریەکانی کرێکاران و سەربازەکان دادەمەزرێنران و کۆنترۆڵی هەموو شتێکیان دەگرتە دەست، پۆلیس لە شەقامەکاندا وون بووبوو، بزووتنەوەکە درێژدەبووەوە تا بەرەی جەنگ لە خۆرئاوادا، ویلهێلم [سیزەری ئەلمانیا] هەڵدێت بەرەو هۆڵەندا. وە لەگەڵ نەبوونی هیچ بەرگریەکدا، یان کەمبوونەوەی بەرگری، شەرەو سەرکەوتن دەچوو. ئەمە دەلیلی هەرەسی سیستمی کۆن بوو، ئەو سیستمەی هیچ لایەنگیریەکی جەماوەریی نەمابوو کاتێک کە جەنگ گەیشتبووە دواین لووتکەی و تێشکانە سەربازیەکان لە ترسی خەڵکیان کەم کردبۆوە. ئا ئەم حاڵەتەی بەرەو کڵپەسەندن دەچوو، بووەبووە پریشکێک و بە هەموو لایەکدا بڵاوەی دەکردو هەموو بارودۆخێکی نهێنی ئامادە دەکرد بۆ ڕاپەڕینێکی چەکدارانەی چەندان گروپی سەربەخۆ. وە لە پێناوی ڕووخاندنی دەسەڵاتدا، دەبێت ڕێکخستنی حکومەتی کۆن و بیرۆکراسیەتی کۆن بشکێنرێت، وە هێزی ڕێکخراوی کاتیی جەماوەر بکرێتە هێزێکی هەمیشەیی. ئا ئەمە لە پاریسی ساڵی ١٨٧١ دا لە کۆمۆنەو لە ڕووسیایشدا لە سۆڤیەتەکاندا ڕوویدا. لە ئەڵمانیایشدا، کرێکاران، وێنەی هەمان ئەو ڕێکخراوەیان دامەزراند کە لە ڕووسیادا سەریهەڵدا، واتە ئەنجوومەنەکانی کرێکاران و سەربازەکان. ئەو ئەنجوومەنانە هێزێکی ڕاستەوخۆیان بە شۆڕش دەبەخشی و دەبوونە هۆی یەکەمین سەرکەوتنی خێرای شۆڕش، بەڵام ئەوان تا ئێستایش نازانن چی دەکەن، چیان دەوێت، بەڵام لە بووندان -پرۆگرامەکەیان نا، بەڵکو بوونی خودی خۆیان، بایەخێکی شۆڕشگێریی هەیە. ئەمانە هێشتا گیرۆدەی وەهمی پەرلەمانتاریزمن، تیایاندایە پێشنیاری جوان دەکات بۆ بونیادنانی بەرهەمهێنانی سۆشیالیستی لەسەر بنەمای پیشەسازی و کشتوکاڵی گەورە، بەڵام ئەوان نازانن سۆشیالیزم خۆماڵی کردنی پیشەسازی نیە، بەڵکو هێزی پرۆلێتاریایە، دەرئەنجام وادەزانن مەسەلەکە دەوڵەتی سۆشیالیستیە -ئەم شتانەیش هیچی لە کتێبەکانی کاوتسکیدا نابینرێن. لە بەرامبەر سەربەخۆکانیشدا، ئابووریزانەکان، هەر لە سەردەمی جەنگەوە، پرۆژەیەکی فراوانیان خستۆتەڕوو بۆ دامەزراندنی دەوڵەتی سۆشیالیستی کە ناوی "سەرمایەداریی دەوڵەت" ی لێ نراوە"\nکۆمەڵە نامەیەکی نەوشیروان مستەفا وەک خۆی


زيانى ناوداران (په‌ڕه 1) - وته‌کانی ژیان - یانه‌ی سه‌رهه‌نگ موحسین\nیانه‌ی سه‌رهه‌نگ موحسین » وته‌کانی ژیان » زيانى ناوداران په‌ڕه 1\n\t1 بابه‌ته‌كانی هاوكارباشا 2012-03-23 23:16:27\nبابه‌ت: زيانى ناوداران\nمةحوي1830-1904 زايينىناوي موحةمةدة ، كورِي مةلا عوسمانى بالَخيية، لةنةوةي ثير و دانا، شيَخ رِةشة ..لة سالَي 1830 لة سليَماني هاتوَتة دنياوة، بة حةوتسالَي ضووةتة بةر خويَندنءلـــــــة شــــــارةكــاني ســـنةء سابـــــــــلاَغ خويَندويَــتي.لـة سالَي 1904 كوَضي دوايي كردوةء لة خانةقاكةي خوَي بة خاك سثيَردراوةلـــة هـةرِةتي تـةمةنيدا جوَش وخـروَشـيَك لة دلَي دا ثةيـدابـووةءبةرةو مةيداني عةشقى بردووة،هةر ئةو عةشقة بةرةو مةيداني ئيلهامي هوَنراوة وتني بردووةووشةي مةحوي وةك نازناويَك بؤ خؤى هةلَبذاردوة...شيَخ رِةزاي طالَةباني1831-1911زايينىناوي رِةزاية، كورِي شيَخ ئةحمةدي كورِي مةلا زةنطةنةيةلة سالَي 1831 لة طوندي قرخ سةر بة شاري كةركوك هاتوَتة دنياوةهةنديَك لة زمــــانة بيــــانــــيـيةكـــــانـ ـــي زانــــيــــوةلة سالَي 1911داو لة تة مةني 79 سالَيدا مردووةء لة طوَرِستاني مزطةوتيشــــــــــيَخ عـةبـدولـقـادري طـةيـلانـي نـيـَذراوةناري1874-1944زايينىناوي كاكة حةمةية، كورِي مةلا ئةحمةدي كورِي مةلا محةممةدى كورِي مةلا عةبدولِرِةحمانة، لة سالَي 1874 لة طوندى (كيكن)ى نزيك مةريوان هاتؤتة دنياوة، لة تةمةنى شةش سالَيدا خراوةتة بةر خويَندن. لة سالَي 1944 مردوة لة ديَي ثيَلَو بة خاك سثيَردراوة.. هؤنراوةكانى نالى و مةحوى كاريان لة نارى كردووة، تةلى سؤزى شاعيرييان بزواندووة، وشةى ناري هةلَبذاردووة و كردووية بة نازناوى خؤى.زيَوةر1875-1948ناوى (عةبدولاَي كورِى محةممةدى مةلا رِةسول)ة. لة سالَى 1875 لة شاري (سليَمانى)دا ضاوى بة دونيا هةلَهيَناوة ، سةرةتا لة حوجرة خويَندوويةتى, زمانةكانى فارسى و توركى و عةرةبي زانيوة و هؤنراوةى بة هةمو ئةو زمانانة هةية.ئةو كاريطةرييانةى بةسةر زيَوةرةوة ديارن، ئةمانةن:هةر لة مندالَيةوة ديمةنة رِةنطاورِةنطةكانى كوردستان و تام و ضيَذو شيعرةكانى مةولةوى و نالى لة هةموو دةمارةكانيدا هاتوو ضؤيان كردووةء كاريطةري زؤريان هةبووة لةسةرى. وشةى (زيَوةر) ى هةلَبذاردووة و كردوويةتى بة نازناوى خؤي . لة رِؤذى 1948 لة شاري سليَمانيدا مالَئاوايي لةم جيهانة كردووة ، لة طردى سةيوان نيَذراوة .شيَركؤ بيَكةسكورِي شاعيري بةناوبانط و نيشتيمانثةروةرى كورد (فايةق بيَكةس)ة، لة سالَي 1940 لة شاري سليَماني لة دايكبووة . يةكةمين شيعرى لة سالَي 1968 دا بة ناوى (تريفةى هةلَبةست) لة بةغدا ضاثكردووةء تا ئيَستا 14 كؤمةلَة شيعرى بة زمانى كوردى نووسيوة . لة سالَى 1987-1988 دا لةلايةن يانةى قةلَةمى سويدى خةلاَتى ئةدةبى تؤفؤلَسكى ثيَبةخشراوة.مارف بةرزنجىناوى (مارف)ة كورِي شيَخ عةبدولكةريمة، لة بنةمالَةى (شيَخ حةسةنى قةرة ضيَوار)ة، لة مانطى شوباتى 1915 دا لة ديَي قادر كةرةم هاتؤتة دونياوة. لة تةمةنى مندالَيدا ضؤتة قوتابخانة لة سالَي 1944-1945 لة كؤليَذى ماف(حقوق) وةرطيراوة لة سالَى 1948 وةرطيراوة لة رِاثةرِينةكانى (1948-1952-1956) بةشداريكردووة ، لة دواى شؤرِشى ضواردةى تةممووزى 1958 بة سكرتيَرى ئاشتيخوازانى شارى كةركوك هةلَبذيَردرا . لة سالَي دا1963 لة سيَدارة دراوةو طيانى بة خاك سثاردووةئةمين زةكى بةطناوى (محةممةد ئةمين زةكى بةط كورِي حاجى عةبدولرِةحمانى كورِى مةحمودة) لة سالَى 1880 لة شارى سليَمانى لة دايك بووة لة سالَى 1892 ضؤتة قوتابخانة دةضيَتة سوثاى عوسمانى و لةوىَ ثلةو ثايةيةكى بةرزى ثيَدةدريَت بةشداربوو لة جةنطى جيهانى يةكةم لةبةرةكانى جةنط لة عيَراق و فةلةستين و قةفقاسيا. زمانة بيانييةكانى زانيوة, لة سالَى 1924 هاتووةتةوة عيَراق بووةتة مامؤستاى قوتابخانة بؤتة نويَنةرى سليَمانى لة ثةرلةمانى عيَراق ، لة تةمةنى 68 سالَيدا لة تةمموزى 1948دا كؤضي دوايي كردووة لة طردي سةيوان بة خاك سثيَردراوة.حاجى قادرى كؤيى1817-1897زحاجى قادر كورِى مةلا ئةحمةد ، لة طوندى (طؤرِ قةرةج)سةر بة شارى كؤية لة سالَى 1817ى ز لة ئةستةنبولأ لةدايك بووة. لة سالَي 1897 زايينى كؤضى دوايى كردووة هةر لةويَ بةخاك سثيَردراوة.حاجى يةكيَكة لة شاعيرة نةتةوةيىء نيشتيمانثةروةرةكانمان، سةرةتاى ذيانى شاعيرى لة كوردستان و عيَراق دةستثيَكردووة.كوردى1812-1851زناوى مستةفاية كورِى مةحمود بةطى ساحيَبقرِانة، لة سالَى 1812ز لة شارى سليَمانى لةدايك بووة ، هةر لةويَش خراوةتة بةر خويَندن، هةنديَك زانستى ئيسلاميشى لة حوجرةى فةقيَيان خويَندووة. كوردى يةكيَكة لةو سيَ شاعيرة بةناوبانطانةى كة رِؤلَيَكى باشيان طيَرِاوة لة ئةدةبياتى كلاسيزمى كوردى بة شيَوةى كرمانجى خواروو ، لة رِةوانبيَذيدا شاسواريَكى بيَهاوتا بووة، لة سالَى 1850 يان 1851ز كؤضى دوايي كردووة لة طردي سةيوان لة سليَمانى نيَذراوة.كانى(كانى) نازناوى شاعيري كلاسيزمى كورد ، عةبدولجةبار ئاغاى كورِي حاجى مةلا عةبدولرِةحمانى كورِى حاجى تةهاى دؤغرةمةضيية . (كانى) شاعيريَكى ضاونةترسو ئازاو نةفس بةرزبوو ، باوكى زانايةكى ئايينى طةورةو ناودار بوو . لة بنةضةدا دةضنةوة سةر بةطزادةكانى جاف ، شاعير لة سالَي 1897 لةدايك بووة لة هةوليَر ، نزيكةى 60 سالَ ذياوة ضونكة لة سالَي 1957 كؤضى دوايى كردووة.كامةران موكرى1929-1986زناوى (محةممةد ئةحمةد تةها)ية ، لة سالَى 1929ز لة شارى سليَمانى لة دايك بووة ، خويَندنى تا ثؤلى كؤتايى ئامادةيى بوو ، بةلاَم لةبةر ضةند هؤيةك تةواوى نةكردووة . لة نيَوان سالاَنى 1949-1963ز بةهؤى هةلَويستى نيشتيمانثةروةرانةوة و نةتةوة خوازييةوة لة بةندينخانة دةست بة سةريدا ماوةتةوة .ماوةيةكى زؤريش لة بةشى كوردى زانكؤى سليَمانى و ثاشتر (سةلاَحةددين) مامؤستاى ئةدةبيياتى كوردى بووة ، تا1986 لة شارى هةوليَر كؤضي دوايى كردو طيانى ثاكى بة خاكى ثيرؤزى كوردستان سثارد.حةسيب قةرةداغى1929-1997زناوى (حةسيب شيَخ عةلى كورِى عةبدولرِةحمان)ة ، شيَخ عةلى مةلا و مامؤستاى طوند بووة ، لة مانطى مايسى 1929 ى زايينيدا لة طوندى (سؤلَةى ضرضة قةلاَ)ى سةر بة بة ناوضةى قةرةداغ لةناو خيَزانيَكى هةذارى خويَندةوار هاتؤتة دنياوة . ئةم خيَزانةى كة لة بنةمالَةى شيَخانى مةردؤخى قةرةداغة. لة ئيَوارةيةكى ساردو تةرِو تووشدا لة سالَس 1997 دلَة طةورةكةى لة ليَدان كةوتو لة طردى سةيوان نيَذرا.قانيعقانيع ناوى محةممةدة كورِي شيَخ عةبدولقادرى شيَخ سةعيدى دؤلاَشى مةريوانة . لة ثازدةى ئةيلولى سالَى (1898)ز لة طوندى رِيشيَن لةدايك بووة . قانيع لة تةمةنى 40 رِؤذيدا بوو باوكى كؤضى دوايى كردووة قانع هةر لةمندالَييةوة توشى دةربةدةرى بووة. لة 1965 لة طوندى (لةنطةدىَ) لة ناوضةى شليَر كؤضى دوايي كردووة و هةر لةوىَ نيَذراوة.جطةرخويَنناظىَ وى (شيَخ موسا كورِيَ حةسةنى كورِيَ محةمةد)ية . لةسالَى 1903 لة طوندى حةسار كة دةكةويَتة رِؤذئاواى باذيَرى (حةسةنكيَف)لة كوردستانى باكور لة دايك بووة. جطةر خويَن هيَشتا بضووك بوو بابى دةمرىَ لةطةلَ دايكو خوشكة براييَن خؤ بةرةو شارى (ئاموودة) ضوون ، لةوىَ دايكيشى دةمريَت, لة سالَى 1917 دةضيَتة بةر خويَندن و لة سالَى 1932 تةواوى دةكا, ماوةيةك مةلايةتى كرد. لة 1984 لة (ستؤكهؤلَم)ى ثايتةختى سويد دلَى مةزنى ذ ليَدانيَ دةوةستيت و لة باذيَريَ (قامشلو)لة كوردستانى سوريا ئةينيَذنبةختيار زيَوةرناوى رِاستةقينةى (فايةق)ة كورِى شاعيرى بةناوبانطى كورد زيَوةرة لة سالَى (1908)ز لة شارى سليَمانى لةدايك بووة . سةرةتا وةكو هةموو منالاَنى ئةو سةردةمة لة حوجرةى مزطةوتدا خويَندوويةتى ثاشان ضووةتة قوتابخانةو ثؤلى شةشةمى سةرةتايي تةواو كردووة. لة سالَى 1946ز كاتىَ قوتابخانةى ناوةندى شةو لة سليَمانى كرايةوة بووة قوتابى لةوىَ . لة سالَي1952 كؤضى دوايى كردووةو لة طؤرِستانى طردى (جؤطا) لة سليَمانى لة تةنيشت باوكييةوة نيَذراوة.سةلام1897-1959زسةلام كورِى شيَخ ئةحمةدى عازةبانيية ، لة سالَي 1892ز لة طوندى (عازةبان)ى ناوضةى وارماوةى سةر بة قةزاى هةلَةبجة لةدايك بووة . لة تةمةنى ضوار سالَيدا خراوةتة بةر خويَندن ، لة تةمةنى شةش سالَيدا بووة كة باوكى كؤضى دوايى كرد . ئاطاداري رِووداوةكانى يةكةم شؤرِشى (شيَخ مةحموودى حةفيد) بووة لة 1919 . ثاش بةديل طرتنى شيَخى نةمر. سةلام لة سالَى 1959ز لة سليَمانى كؤضى دوايى كردووة.ئةحمةد موختار جافئةحمةد موختار كورِى وةسمان ثاشاى طةورةى عةشيرةتى (جاف)ة . لة سالَى 1316 ى كؤضى كة هةردوو سالَى 1898-1899ز دةطريَتةوة لة شارى هةلَةبجة لة دايك بووة ، دايكيشى (خانمى وةسمان ثاشا)يةكيَك بووة لة ذنة ناودارو هةلَكةوتووةكانى كورد. لة تةمةنى حةفتا سالَيدا دةخريَتة بةر خويَندن . لة سالاَنى 1919-1924 قايمقامى قةزاى هةلَةبجة بووة ثاشان بووة بة ئةندامى ثةرلةمانى عيَراق. ئةحمةد موختار دؤست و هةظالَى زؤربةى شاعير و رِؤشنبيرةكانى سةردةمى خؤي بووة وةك بيَكةس و طؤران و سةلام و عةبدولواحيد نورى و زؤرانى تر. لة رِؤذى 6ى مانطى شوباتى سالَى 1935ز دةستيَكى ثيس لةسةر رِووبارى سيروان شةهيدى دةكات و دةضيَتة رِيزى نةمرانةوة.هيَمن1921-1986هيَمن ناوى (سةيد محةممةد ئةمين)ة كورِى سةيد حةسةنى شيَخةل ئيسلامى موكريية، لة سالَى (1921)ز بة شةوى جةذنى بةراتىَ لة طوندى لاضين نزيك شارى مةهاباد لة دايك بووة. لة تةمةنى مندالَيدا ضووةتة بةر خويَندن، سةرةتا ئةلف و بىَ ى لاى مامؤستا سةعيد ناكام خويَندووة ثاشان باوكى ناردوويةتى بؤ شارى مةهاباد بؤ ئةوةى لة قوتابخانةى دةولَةتى بخويَنيَت. لة سالَى (1942)ز كة كؤمةلَةى (ذ.ك)دامةزرا ، هيَمن ئةنداميَكى هةرة ضالاكى ئةو كؤمةلَة بووة. لة 1986 كوَضي دواي كردووة لة مةهاباد طيانى بة خاك سثاردووة.مةلا ئةنوةرىَ مايى(ئةنوةرى كورِى شيَخ محةممةد تاهيريَ مايية) لة سالَى 1913ز لة طوندى ماييَ لة ناوضةى بةروارى ذؤرى لةدايك بووية. تةمةنى دوو سالاَن بوو كة باوكى ئةمرى خودا بةجيَدةهيَنيَ، ثاشان دايكاوى ئةوى دةنيَريَتة طوندى (بامةرِنىَ) بؤ خويَندن ، هةر لةو طوندة خويَندنى سةرةتايي بة دويماهى دينيت. لة رِؤذى 22ى حوزةيرانى سالَى 1962ز لة شؤرِشى بةرِةظانى لة بوونى نةتةوةى كورد شةهيد دةكريَو دةضيَتة رِيزى نةمرانةوة.عةبدولواحيد نورينوسةر ناوى عةبدولواحيد مةجيدة لة سالَى 1904ز لة دايك بووة هيَشتا هةر مندالَ بووة باوكى كؤضى دوايى كردووة لة ناز و خؤشةويستى باوكى بيَبةش بووة. يةكةم جار لة هةلَةبجة دامةزراوة كة طواستراوةتةوة بؤ سليَمانى ثاش ماوةيةك بووة بة جيَطرى سةرؤكى شارةوانى سليَمانى. بة نةخؤشي سيل لة رِؤذى ثيَنجى تةمووزى سالَى (1944)ز كؤضى دوايى كردووة و طيانى ثاكى بة خاك سثاردووة.ئيبراهيم ئةحمةد (بلة)سالَى 1915 لة سليَمانى لةدايك بووة سالَى 1937 لة بةغدا كؤليَجى ياساى تةواو كردووة و دوايى بؤتة دادوةر . ئةو سالَةى كؤليَجى مافى تةواو كرد ناميلكةيةكى بةناوى (الاكراد و العرب) بلاَوكردةوة ، كة باس لة ثةيوةندى نيَوان هةردوو نةتةوةو ئاسؤي هاوكارييان دةكات . لة نيَوان سالاَنى 1939-1949 بة هاوكارى خواليَخؤشبوو عةلائةددين سةجادى طؤظارى (طةلاويَذ)يان دةركردووة.2000 لة لةندةن كؤضى دوايي كردووة.موفتى ثيَنجويَنىناوى مةلا عةبدوللاَى كورِى مةلا كةريمة ، لة سالَى (1881)ز لة ديَى بيَستانة لة ناوضةى ثيَنجويَن لة دايك بووة ، لةتةمةنى مندالَيدا ضووةتة بةر خويَندنى حوجرة ، لة سةرةتادا لاى باوكى خويَندوويةتى ، ئنجا بةدواى خويَندندا كةوتؤتة طةرِان بةناو شارةكانى كوردستاندا وةك (ثيَنجويَن ، مةريوان ، بانة ، سةقز ، بؤكان ، مةهاباد ، سةراو ، سةرضاوة ، بيارة). لة سالَى 1946ز لة كؤمارى مةهاباد دامةزرا. لة رِؤذى 1952ز كؤضى دوايى كردووة لة طؤرِستانى (حاجى شيَخ)دا لة ثيَنجويَن تةرمةكةى بة خاك سثيَردراوة.قةدرى جان1911-1972ناظيَ وى (عبدالقادر عزيز جان)ة ل سالا 1911ىَ ل كوردستانا باكور ل طونديَ (ديَريك) ب رِةخ باذيَرىَ (ماردين) ظة ذ دايك بووية. بؤ وةزارةتا ثةروةردىَ ل ديمةشقيَ وةكو فةرمانبةر و ل دوماهيىَ بوية سةرثةرشت.دسالا 1936ىَ دا هؤزانظان قةدرى جان ئيَكةمين هةلبةستا سةربةرزى نظيسيية وبةلاظكريية وبظى ضةندىَ دبيتة سةركيَشىَ كاروانىَ هةلبةستا هةظضةرخا كوردى . ل رِؤذا 1972 ىَ دذييَ 61 سالييَدا كؤضى دوايى دةكات و ل طؤرِستانا (خالد نةقشبةندى)ل ديمةشقىَ دهيَتة ظةشارتن.بيَكةس1905-1948زذيانى ثرِ لة دةردةسةرى و كول و كؤظان و مشةختى و دةربةدةرى بووة، هؤى ئةوة كة (فايق)ى كورِى (عةبدوللاَ بةط) نازناوى (بيَكةس) بؤ خؤى بكا بة ناوو خةلَكى هةر بةو ناوةوة بيناسن. (فايق) لة سالَى 1905ز لة طوندى (سيـتـةك) كة دةكةويَتة باكورى رِؤذهةلاَتى سليَمانى لةدايك بووة لة منالَييةوة لة حوجرةى فةقيَيان خويَندوويةتى. ماوةى ضةند سالَيَك لة بةغدا ذياوة ، ثاشان باوكى رِوو لة توركيا دةكات، دايكيشى دواى ئةوة هةر لة بةغدا كؤضى دوايى دةكا، بؤية فايةق لة سالَى 1918ز ديَتةوة سليَمانى لاى مامى لةوىَ دةكةويَتة بةر خويَندن. دووبارة لة 1924ز دةضيَتةوة بةغداو دواى يةك دوو سالَ دةطةرِيَتةوة، ماوةيةك لة (ئةشغال)كار دةكاو ئنجا دةبيَتة مامؤستا لة قوتابخانة سةرةتاييةكان. لة رِؤذى 1948ز لة هةلَةبجة كؤضى دوايي كردو لة طؤرِستانى طردى سةيوان لة سليَمانى بة خاكى ثاكى كوردستانين سثاردووة.ئةسيريناوى (عةبدوالخالق)ة كورِى شيَخ حسيَنى نةقشبةنديية، نازناوى شيعرى (ئةسيري)ية. لة سالَى (1890)ز لة شارى كةركوك لة طةرِةكى (ئةخى حوسيَن) لة دايك بووةو ضاوى بة ديمةنة جوانةكانى كوردستان كراوةتةوة لة ناو طولَزارى خويَندن و زانيارى و ئةدةبدا خونضةى ذيانى ثشكووتوة، هةر لة سةرةتاى مندالَييةوة بؤ خويَندن ضووةتة حوجرةى مزطةوت. طةليَك شويَنى كوردستان طةرِاوة بة دواى زانست و فيَربووندا، وةك (سليَمانى ، بانة ، سةقز ، سنة ، كرمانشان ، هةمةدان). لة 1958 خانةنشين كراوة. لة رِؤذى 1962 كؤضى دوايي كردووةو لة طؤرِستانى شيَخ محيَةدين لة كةركوك نيَذراوة. ئةسيرى شاعيريَكى زانست ثةروةر بووة، خةلَكى هانداوة بؤ ئةوةى بضن بؤ قوتابخانةو فيَرى زانست ببن.دلَدار1018-1948زيونسى مةلا رةئوف لة 20ى شوباتى سالَى 1918ز لة كؤية لة دايك بووة، بؤ يةكةم جار لة رِانية دةضيَتة قوتابخانةو لة خويَندن بةردةوام دةبيَ، تا لة سالَى 1945دا كؤليَذى ماف(حقوق) لة بةغدا تةواو دةكات و دةبيَتة ثاريَزةر. دلَدار هؤزانظانةكى نيشتيمانثةروةر بوو، شةيداى سروشتى جوانى ولاَتةكةى بوو، هؤنراوةكانى حاجى قادر كؤيى و نالى و عةونى و وةفايى كوردى و بيَكةس و ثيرةميَرد سةرضاوةى ئيلهامى شيعرى دلَدارن وة هةروةها سروشتى جوان و رِةنطينى كوردستان. يةكةم ثارضة هؤنراوةى لة سالَى 1935دا لة ذمارةى 2ى طؤظارى (رِوناكى) بلاَوكردووةتةوة. لة 1948 لة شارى هةوليَر مالَئاوايى لة كوردستان كردو هةموو ئاواتةكانى بةو تةمةنة كورتة بردة ذيَر خاك.سالَح يوسفى1918-1981زناوى سالَح كورِى عةبدوللاَ يوسفيية، يةكيَك بوو لة رِووناكبيرو تيَكؤشةرانى طةلةكةمان لة سالَى 1918ز لة طوندى بامةرنيَى سةر بة قةزاى ئاميَدى لة ثاريَزطاى دهؤك ذدايك بووة. خويَندنى سةرةتايى لة طوندى بامةرنيَ دواناوةنديشى لة بةغدا تةواو كردووة، لة سالَى 1943ز لة كؤليَذى (شةريعة)لة بةغدا دةرضووة. لة سالَى 1981ز بة ثيلانيَكى رِةش لة بةغدا شةهيدكرا.كاردؤخى1916-1982زناوى تةواوى (محةمةد ئةمين كورِى كاكة شيَخى تةويَلَةيية)كة هةر لة تةويَلَةى هةورامان لة سالَى 1916 لة دايك بووة. سةرةتا خويَندنى لةلاى باوكى دةست ثيَكردووة لةسةر خويَندن تا لة سالَى 1939ز بووة بة مامؤستاى سةرةتاية. لة سالَى 1982ز كؤضى دوايى كردووة.مارف بةرزنجىناوى (مارف)ة كورِى شيَخ عةبدولكةريمة، لة بنةمالَةى شيَخ حةسةنى (قةرة ضيَوارين)ة. لة مانطى شوباتى 1921ز لة ديَى قادر كةرةم لة دايك بووة. لة دواى شؤرِشى ضواردةى تةموزى سالَي 1958ز بة سكرتيَرى ئاشتى خوازانى شارى كةركوك هةلَبذيَردراوة، لة مةيدانى رِؤذنامةطةريدا وةك رِؤذنامة نووسيَكى شارةزا ئةندامى دةستةى نووسةرانى طؤظارى شةفةق بوو. شيَخ مارف بةرهةمةكانى بةناوى (ثشكؤ)يا(شوان)بلاَوكردؤتةوة .لة سالَى 1993ز كؤكراونةتةوة لة كتيَبيَكدا ضاثكراون بة ناوى (سةرجةمى بةرهةمةكانى مارف بةرزنجى شةهيد).ثرؤفيسؤرى كورد (د.كاميران بةدرخان)د.كاميران ئةمين عالى بةدرخان لة سالَى 1895ز لة ئةستةنبولَ لة دايك بووة. ذ بنةمالاَ بةدرخانيانة خويَندنى لة ستةنبؤلَى بة دوماهى هيناية، ثاش سةركةوتنى شؤرِشى كةمالستةكان و حاشاكردنيان ذ هةموو مافيَن كوردان، سةرؤكيَن كوردان ذ وةلات هاتن دوور خستن ئةمين عالى بةدرخان و كورِىَ وى (ئةحمةد سورةيا) ضوون ل ميسريَ ئاكنجى بوون. خزمةتةكا زؤريا زمان و ئةدةب و دؤزا كورد كرية, لة 1971ز بووة بة ئةندامى كاراى كؤرِى زانيارى كورد لة بةغدا. لة سالَى 1978 لة ثاريس دةضيَتة بةر دلؤظانيا خودىَ و لةسةر وةسيةتاوى مالَةكةى تةرخانكرا بؤ دامةزراندنى دةزطايةكى ضاندنى زانستى بة ماوى (بةدرخان كوردستان)ثاش مردنى كتيَبخانةكةى درا بة (ئةنيستيؤى كوردى)لة ثاريس.سادق بةهائةددين1918-1982زلة سالَى 1918ز لة شارى ئاميَدى لة دايك بووة، سةرةتا بة خويَندنى ئايينى دةستى ثيَكردووة، لة ثاشان ضووةتة قوتابخانة، قؤناغةكانى خويَندنى سةرةتايي و ناوةندى و ئامادةيى بة سةركةوتوويي برِيوة، لة خانةى بلَندى مامؤستايان لة بةغدا وةرطيراوةو لة سالَى 1944ز دةرضووةو بووة بة مامؤستا لة قوتابخانة ناوةندى و ئامادةييةكان، ماوةيةكى زؤر لة طةليَك شارى عيَراقدا مامؤستا بووة. لة سالَى 1982ز كؤضى دوايي كردووة، بةرهةميَكى زؤرى لة دواى خؤى بةجيَهيَشت.سوارةى ئيلخانى زادة1937-1976ئةم شاعيرة نويَخوازةى رِؤذهةلاَتى كوردستان ناوى (سوارة)يةو كورِى ئةحمةد ئاغاى ئيلخانةية لة شارى بؤكان هاتؤتة دنياوةخويَندنى سةرةتايي و ناوةندى لة سةقز و بؤكان و تاران تةواو كردووة و ثاشان ضووةتة كؤليَجى حقوقى زانستطةى تاران. سوارة تةنيا تةمةنى مندالَى بةخؤشى بردووةتة سةر دواى ئةوة نةخؤشى و ذيَر دةستةيى نةتةوةكةى هةراسانى كردووة، لة سالَى 1961دا بؤتة ئةندام لة يةكيَتى خويَندكارانى كورد لة زانستطةكانى ئيَران ، لة ثةلاماريَكى طةورةى طرتن ورِاونانى دةزطاى ثؤليسى (شا)وة، سوارةش كةوتة بةندينخانةى تارانةوة لة بةشى طرتووخانةى سياسى ئيَران.ئةحمةد دلَزارناوى (ئةحمةد كورِى مستةفاى حةمة ئاغاى حةويَزى)ية، لة سالَى 1930دا لة شارى كؤية هاتؤتة ذيانةوة هةر لة سةرةتاى ذيانيدا بة خويَندنةوة زؤر خؤى خةريك كردووة لة تةمةنى لاويدا كةوتؤتة خةباتى نيشتمانثةروةرييةوة، لةم رِيَطةيةوة زيندان و ئازار و ئةشكةنجةى زؤرى ديوة شاعيرى خةبات و ذيان زؤر باش لةوة طةيشتووة كة دةبيَت خةبات بؤ كؤمةلاَنى فراوانى طةل بيَت لةبةرئةوة دةبينين شيعرةكانى دةخاتة ضوارضيَوةيةكى ئةوتؤى شيعرةوة كة بةشيَكى زؤر لة زةحمةتكيَشان تيَي بطةن و بيكةنة طؤرانى و سروودى كاروانى خةباتى خؤيان.\nمن لە دڵتام . . .لە دەرونتام . . .لە گلێنەی چاوی ڕونتامشەرم مەکە بە ناوی ڕووتناوم بێنە پڕ بە گەرووتبا لە یەکتر ئاشکرا بێتتاکەی لە ناو ئاگرا بێتنەتۆ (خوشکە)ی نە من (کاک)مخۆشەویستی دەرون پاکم!!♥ . ♥ . ♥ . ♥ . ♥ . ♥ . ♥ . ♥ . ♥ .♥\n2 وه‌ڵامه‌كانی baxtear kurdi 2012-03-23 23:26:39\nوه‌ڵام: زيانى ناوداران\nكةميكم خويندةوة ... دةستت خؤش بيت\nhttp://www.facebook.com/baxtear.kurdiرۆژێک دادێت لەسەر گۆڕەکەم دادەنیشیقورئان دەخوێنی و دەگریبەگریانەوە بانگم دەکەی لەوێ نیمتا پێت بڵێم گیانچەند وەڵامت دەدەمەوە گوێت لێم نابێتدەستەکانم دەهێنم فرمێسکەکانت دەسرمبەڵام خۆڵی سەر گۆڕەکەم ناهێڵی هەستمەوە لات بمئەو جارەیان بمبورەکە بەشداری خەم و گریانت نابم\n3 وه‌ڵامه‌كانی shaho abubakr 2012-03-24 17:48:50\nشوێن: Dly Gulakam\n4 وه‌ڵامه‌كانی هاوكارباشا 2012-03-27 18:21:09\nزؤرسؤباس به ريز\nیانه‌ی سه‌رهه‌نگ موحسین » وته‌کانی ژیان » زيانى ناوداران Copyright © 2008-2013 YSM21.net Powered by PunBB, theme by KarDoDesigner


بەر هێڕشی چەکدارانەی "جیش العدل"و، کوژرانی 14 سەرباز و دەرەجەداری کۆماری ئیسلامیی لێکەوتەوە،16 بەرهەڵستکاری بەلووچ کە لە بەندیخانەکانی ئەو ڕێژیمە دابوون، بە تۆڵەی ئەو هێرشە ئێعدام کران.\nلە کوردستانیش، کۆماری ئیسلامی، تۆڵەی کوژرانی کۆمەڵێکی5 کەسی لە مۆرە کوردە بەدناوەکانی سەربە سوپای پاسداران (جاشە کۆنەکارەکان) لە تێکهەڵچوونێکی چەکدارانە لە ناوچەی بانە خەریکە بە ئێعدامی بەندییە سیاسییەکان دەستێنێتەوە! ژمارەی ئەو بەندییانە سیاسییانەی تا ساتی نووسینی ئەم دێڕانە ئێعدام کراون، بوون بە سێ کەس. کۆمەڵێک بەندیی سیاسیی دیکەش کە لە پێشوو دا حوکمی ئێعدامیان بە سەر دا سەپێندراوە، چاوەروانیی جێبەجێکرانی حوکمەکانیانن.\nگەلی عەرەبی ئێرانیش نیگەرانی ئەوەن مۆتەکەی ئێعدام لەم رۆژانە دا بەربینگ بە ڕۆڵەکانیان بگرێ. دامودەزگا ئەمنیەتی و سەرکوتکەرەکانی کۆماری ئیسلامی،ڕاست لەم ڕۆژانە دا لە سناریۆی ئاشکراکردنی چەندین رایەڵکەی جاسووسی بۆ بێگانە لە خوزستان دەدوێن! ئەمەش دەتوانێ دەسپێکی پیلانی لە نیوبردنی ڕۆلە خەباتکارەکانی ئەو گەلە بێ.\nشەپۆلی نوێی ئێعدامەکان، بە داخەوە ئەوەندەی مەسەلەی خودی بەندییە سیاسییەکان وبنەماڵەکانیانە، ئەوەندە مەسەلەی حیزب و ڕێکخراوە سیاسییەکان نییە. ئەوەندەی مەسەلەی حیزب و ڕێکخراوە سیاسییەکان و چالاکانی مەدەنی و داکۆکیکارانی مافی مرۆڤە، ئەوەندە مەسەلەی خەڵکی ئاسایی نەتەوە بندەستەکان نییە. ئەوەندەش مەسەلەی نەتەوە بندەستەکانی ئێرانە، ئەوەندە مەسەلەی خەڵکە فارسیزمانەکەی ئێران نییە. هەر وەها ئەوەندەی دنیای مەجازیی بە خۆوە خەریک کردوە و لە تۆڕە کۆمەڵایەتییەکان و میدیای کوردی ڕۆژهەڵات دا دەنگدانەوەی هەبووە، لە دنیای حەقیقی و لە میدیای ئێرانیی فارسزمانی دەرەوە دا، نیو ئەوەندە هەستی پێناکرێ.\nئەم ڕەهەندەی مەسەلەکە، کە دەولەت و سەرکۆماری نوێی ڕێژیمی ئیسلامیی ئێران، دەکەونە کوێی ئەم ئێعدامانە؟ و کام مەرجەعی دەسەڵات و کێهە دام و دەزگای سەرکوت لە پشتی ئەم شەپۆلە نوێیەی ئێعدامی بەندییە سیاسییەکانن؟ و چ پێوەندییەک لە نێوان بەڵێنەکانی پێش هەڵبژاردن و چاوەڕوانییەکانی دوای هاتنە سەرکاری حەسەن رۆحانی و ئەو ئێعدامانە هەیە، باسێکی جیاواز و تایبەت هەڵ دەگرێ. ئێستا هەنووکەییترین پرس ئەوەیە چی بکرێ بۆ ئەوەی ئەم شەپۆلە شوومەی ئێعدام بوەستێندرێ و ڕێگەی پێنەدرێ گیانی ژمارەیەکی دیکە لە ڕۆلە بەندکراوەکانی بەلووچ و کورد وعەرەب و هتد بستێنێ؟ چی بکرێ بۆ ئەوەی خەمی لەداردرانی لاوانی خەباتکار و ئازادیخواز، هەر تەنیا مەسەلەی کۆمەڵێک میدیاکار و چالاکی سیاسی ومەدەنی و راگەیەنەکانی چەند حیزب و رێکخراوی سیاسیی نەتەوە نافارسەکانی ئێران نەبێ؟ چ بکرێ بۆ ئەوەی ئەم بێڕێزییە ڕووهەڵماڵاوانەیەی کۆماری ئیسلامی بەم یا ئەو نەتەوە، هەر وا هاسان و بێ تێچووی سیاسی، بە سەری دا تێپەڕ نەبێ؟\nئێعدامی ناڕازییان و خەباتکارانی بەندکراوی بەڵووچ وکورد وەک تۆڵە ستاندنەوە لە گرووپە بەرهەڵستکارەکان، هەرتەنیا گاڵتەجاڕبوون و دژی ئینسانیبوونی ڕێوشوێنە قەزایی و حوقووقییەکانی ئەم ڕێژیمە ناگەیەنێ. ئەو پەڕی بێباوەڕیی ئەو ڕێژیمە بە ستاندارو پیوانە جیهانییەکانی ڕەفتار لە گەڵ بەندییە سیاسییەکان، هەروەها بێمنەتییەکی تەواو لە قەزاوەتی بیروڕاو ویژدانی گشتیی جیهانیانیش لەبارەی ئەو تاوانانە دەگەیەنێ. لە مانەش زیاتر عەمدێکی ئاشکرای لە سووکایەتیکردن بە غورووری نەتەوەیی و مرۆڤبوونی ئەو نەتەوە و کۆمەڵگایەی تێدا دەبینرێ کە بەندییە ئێعدامکراوەکان سەر بەوانن. ئەم بێمنەتی و نەترسبوونەوەی بڕیاردەرە جەللادەکانی کۆماری ئیسلامی، ئایا لەو راستییە تاڵەوە سەرچاوە ناگرێ کە دژکردەوەیەکی گشتی و یەکگرتووانەی جیددی بەرامبەر بە تاوانەکانی خۆی لە نێو ئەو میللەتانە دا بەدی ناکه‌ن؟\nئێعدامی بەندکراوە سیاسییەکان، سووکایەتییەکی ئاشکرا بەو نەتەوە و کۆمەڵگایەن کەئەوانی لێوە هاتوون. ئەم نەتەوە و کۆمەڵگایە بە حیزب و ڕێکخراوە سیاسییەکان و کۆمەڵگە مەدەنییەکەیەوە، بە دانیشتووانی شار و لادێیەوە، بە سەرجەم چین و توێژەکان و بە هەموو تاکەکانییەوە، ئەگەر نەتوانن وڵامێکی شیاو بەم سووکایەتییە بدەنەوە، مانای ئەوەیە سووکایەتی بە ئینسانەتی و غرووری نەتەوەیی خۆیان قبووڵ دەکەن. ڕۆژهەڵاتی کوردستان ئەگەر بە حەرەکەتێکی گشتیی لە چەشنی 23ی گوڵانی 1389 لەم ئێعدامانە وەدەست نەیە، شایانی خۆ سەرکۆنەکردنێکی مێژووییە. لەم خۆ سزادانەشدا، بەشی حیزب و ڕێکخراوە سیاسییە بێئیقدام و نایەکگرتووەکانی، زۆر سروشتییە کە لەوانی دیکە قورستر دەبێ.